title: Alppimurmeli

text: Alppimurmelit ovat aktiivisimmillaan aamulla ja ennen auringonlaskua. Usein näkee "vahdissa" olevien murmelien olevat "seisovillaan" eli tähystämässä ympäristöä, muiden syödessä rauhassa kasvillisuutta.


title: Alppimurmeli

text: Talvisin alppimurmeli nukkuu talviunta keskeytyksettömästi 5-7 kuukautta.


title: Simpukat

text: Simpukat ("Bivalvia") ovat kotiloiden jälkeen toiseksi suurin nilviäisluokka, joka kattaa noin 15 000 lajia. Simpukoilla ei ole lainkaan päätä, eikä radulaa tai muuta kalustoa ravinnon jauhamiseen, joten useimmat niistä syövät vain pieneliöitä. Joukkoon mahtuu kuitenkin myös raadonsyöjiä ja joitakin petoja.


title: Simpukat

text: Kaikilla simpukoilla on kaksiosainen, saranallinen kuori. Kuori muodostaa kasvaessaan renkaita, joita voidaan käyttää simpukan ikää määritettäessä. Kuorenpuoliskojen alla sijaitsevat vaippaliuskat, jotka erittävät kuoren, ja vaippaliuskojen alla kidusliuskat. Kidusliuskojen välissä on ruumis ja jalka. Simpukat elävät veden pohjalla, usein liejuun kaivautuneena. Ne liikkuvat työntämällä jalkansa kuoren välistä pohjamutaan. Jotkut lajit ovat myös kohtalaisia uimareita. Simpukoilla on yleensä kaksi (joillain lajeilla yksi) suurta lihasta, joilla kuoret suljetaan tiukasti — elävän simpukan kuoren avaaminen vaatii voimaa.


title: Simpukat

text: Ravintonsa ja happensa simpukka hankkii imemällä vettä vaippansa putkimaisilla jatkeilla, "sifoneilla", jotka on työnnetty pohjaliejun pinnalle. Toisinaan simpukka pitää ruoansulatustaukoja ja sulkee kuorensa tiukasti; se selviää jonkin aikaa hapetta. Hapesta ja ravinnosta suodatettu vesi poistuu hylkyputken kautta. Simpukka voi suodattaa jopa kymmeniä litroja vettä vuorokaudessa. Niinpä simpukkaan kerääntyy paljon ympäristössä olevia myrkkyjä, joten syötävät simpukat on kerättävä puhtailta paikoilta ja lisäksi liotettava puhtaassa vedessä. Samasta syystä simpukat ovat herkkiä vesien likaantumiselle ja happamoitumiselle, mistä syystä ne ovat hyvä väline tutkittaessa veden laatua.


title: Simpukat

text: Simpukat kehittyivät kambrikaudella, yleistyivät maltillisesti paleotsooisella maailmankaudella ja lisääntyivät lähes räjähdysmäisesti mesotsooisella maailmankaudella.


title: Puolisotilaalliset joukot

text: Puolisotilaallinen joukko on siviileistä koostuva, sotilaallisesti järjestynyt ja koulutettu yksikkö. Siitä käytetään myös nimitystä paramilitääri tai paramilitaari. Puolisotilaallista joukkoa kutsutaan myös nimellä miliisi.


title: Puolisotilaalliset joukot

text: Puolisotilaalliset joukot voivat olla sissejä tai hallituksien luomia joukkoja turvallisuuden takaamiseksi. Osa puolisotilaallisista yksiköistä on kommandoyksikköjä, jotka taistelevat armeijan ulkopuolella (esimerkiksi poliisin erikoisosastot). Osa taas on sotilaallisesti järjestettyjä joukkoja, joita ei kuitenkaan ole tarkoitettu taistelemaan. Yleensä puolisotilaalliset yksiköt ovat kevyesti aseistettuja.


title: Puolisotilaalliset joukot

text: Monet puolisotilaalliset järjestöt ovat tulleet kuuluisiksi tekemistään ihmisoikeusrikoksista, kuten serbien četnikit ja hutujen Interahamwe. Latinalaisen Amerikan sotilasdiktatuureissa toimi esim. 1970-luvulla kuolemanpartioita, jotka taistelivat kommunistisissejä ja muuta oppositiota vastaan. Vuonna 2011 alkeneen Syyrian sisällissodan hallitusta tukevat shahibat ovat puolisotilaallisia joukkoja.


title: DTM

text: DTM () on saksalainen vakioautoluokan kilpasarja, joka perustettiin vuonna 2000, kun "Deutsche Tourenwagen Meisterschaft" (Vanha DTM) ja ITC-sarja ("International Touring Car Championship") lakkautettiin.


title: DTM

text: Jo vuonna 1997 alettiin nostaa esiin ajatuksia DTM-sarjan henkiin herättämisestä. Suuret saksalaiset autotehtaat eivät kuitenkaan olleet päässeet yhteisymmärrykseen uuden sarjan luonteesta ja säännöistä. Opel tahtoi pitää kustannukset kurissa, Mercedes taas tahtoi suunnata painopistettä voimakkaaseen tekniseen kehitykseen, BMW tahtoi pelkästään Saksaan keskittyvän sarjan sijaan kansainvälisyyttä ja Audi olisi tahtonut markkinoida nelivetomalliaan. Alfa Romeo oli ajanut menestyksekkäästi sekä ITC-sarjaa että ETCC, mutta ei aikonut palata DTM sarjaan. Zakspeed halusi sarjaan mukaan Volvo C70 autolla, mutta sitä ei hyväksytty mukaan.


title: DTM

text: Uusi DTM-sarja päätettiin aloittaa vuonna 2000, kun Mercedes-Benz ja Opel allekirjoittivat sopimuksen, jonka perusteella sarjassa ajettaisiin autoilla, jotka perustuvat tuotantomalleihin. Suurin osa kauden kilpailuista ajettaisiin Saksan maaperällä, ja sarjan kustannukset pyrittäisiin pitämään kohtuullisella tasolla.


title: DTM

text: Koska kilpailuja kuitenkin ajettiin myös Saksan ulkopuolella, ei Saksan moottoriurheiluliitto antanut käyttää mestaruussarjan (Meisterschaft) nimeä, joten uudeksi nimeksi päätettiin antaa Deutsche Tourenwagen Masters.


title: DTM

text: Toisin kuin ITC:n ja vanhan DTM:n aikaan, jolloin tallit käyttivät pääasiassa Sedan mallisia autoja, uuden DTM:n aikaan tallit siirtyivät käyttämään 2-ovisia Coupé mallin autoja. Opel valitsikin autonsa pohjaksi uuden Astran ja Mercedes valitsi CLK malliin perustuvan CLK-GTR mallin. Audi ilmoittautui sarjaan mukaan TT-R autolla, vaikka auton mitat eivät sarjan sääntöihin täysin sopineet, eikä talli näin ollen saanut tehdastallin paikkaa, eikä se voinut kerätä pisteitä valmistajien mestaruussarjaan.


title: DTM

text: Toukokuussa 2000, kun DTM kausi alkoi, kilpailu ajettiin legendaarisen Hockenheimring radan lyhyellä versiolla. Monissa autoissa ei vielä ollut juurikaan sponsoreita. Kilpailut olivat Mercedeksen ja Opelin hallintaa, koska Audi TT-R:n aerodynamiikka ei ollut samalla tasolla kuin kilpailijoillaan. Vasta vuonna 2002 Audi sai autonsa toimimaan haluamallaa tavalla, ja tuloksena olikin kuljettajien mestaruus, jonka tallille ajoi Laurent Aïello.


title: DTM

text: Kaudelle 2004 Audi sai viimein tehdastallin statuksen, sen rakennettua sääntöjen mukaisen auton, joka perustui A4 malliin. Myös muut valmistajat siirtyivät käyttämään jälleen Sedan mallisia autoja. Opel otti käyttöönsä Vectra GTS malliin perustuvan mallin ja Mercedes-Benz valitse käyttöönsä C-sarjalaiseen perustuvan mallin.


title: DTM

text: Opel ilmoitti kauden aikana vetäytyvänsä sarjasta vuoden 2005 lopussa, kun General Motors vähensi tukeaan tallille merkittävästi. Näin ollen kaudella 2006 sarjassa nähtiin vain Audin ja Mercedeksen autoja, joita molempia oli mukana 10 kappaletta. Sarjalla oli myös rahakas yhteistyösopimus ARD yhtiön kanssa, jossa oli ehtona että kaudella 2007 mukana olisi vähintään 3 tehdastallia. Huhuissa olikin Alfa Romeon paluu kaudeksi 2007. Huhut vahvistuivat lisää kun Alfa Romeo Sport yhtiön pääjohtaja Claudio Berro tavattiin Barcelonan varikolla kauden aikana. Kaikista huhuista huolimatta Alfa Romeo ei kuitenkaan osallistunut kaudelle, ja näin ollen myös kausi 2007 ajettiin 2 tehdastallin voimin.


title: DTM

text: DTM:ssä jatkettiin edelleen vain kahden tehdastallin voimin, vaikka huhuja liikkui eri tehtaiden mukaan tulosta. Huhuissa mukana olivat muun muassa Citroen, Lancia, Renault ja Jaguar, mutta yksinään ei koskaan ilmoittautunut sarjaan mukaan. Kaudet 2008 ja 2009 olivatkin Audin dominointia, ja molemmilla kausilla mestaruuden vei nimiinsä Audilla ajanut Timo Scheider. Kaudella 2010 Mercedes oli puolestaan parempi, ja mestaruuden vei nimiinsä Paul di Resta.


title: DTM

text: Kausilla 2011 ja 2012 DTM myös järjesti Race of Champions -tyylisen tapahtuman Münchenin olympiastadionilla.


title: DTM

text: Kaudella 2012 saatiin sarjaan myös kolmas tehdastallin, kun BMW ilmoittautui sarjaan uudella M3 malliin pohjautuvalla mallilla. Kaudella nähtiin myös Audin uusi, A5 malliin pohjautuva auto.


title: DTM

text: A5:n käyttö kesti kuitenkin vain yhden kauden kun kaudeksi 2013 Audi esitteli uuden RS5 mallinsa, ennen kauden alkua.


title: DTM

text: Ennen kautta 2014 BMW esitteli uuden BMW M4 DTM -auton, jolla talli ajaa kaudesta 2014 eteenpäin.


title: DTM

text: Mercedes siirtyi Formula E-sarjaan kaudeksi 2018–2019. Sen korvaajaksi astui kuitenkin mukaan Aston Martin yhteistyössä HWA-tallin kanssa, joten valmistajien määrä pysyy edelleen kolmessa.


title: DTM

text: Vaikka DTM on virallisesti vakioautoluokan mukainen kilpasarja, ei sarjassa kilpailevilla autoilla ole juurikaan tekemistä normaalien katuautoversioidensa kanssa. DTM-autot ovatkin ns. Silhuettiautoja, jossa kalusto vain näyttää alkuperäisiltä sarjavalmisteisilta esikuviltaan vain ulkoisesti.Sarjan pistelasku on vaihdellut vuosien varrella useaan otteeseen. Alla lista eri vuosien laskutavoista.


title: DTM

text:
DTM ensimmäisellä kaudella, vuonna 2000, jokaisena viikonloppuna ajettiin 2 lähtöä ja pistelaskussa 10 parasta kuljettajaa molemmissa lähdöissä sai pisteitä seuraavasti:
Vuonna 2001 DTM:ssä ajettiin sekä lyhyitä- että pitkiäkisoja, joista pisteet jaettiin seuraavasti.


title: DTM

text: Vuonna 2002 DTM:ssä ajettiin edelleen sekä lyhyitä- että pitkiäkisoja, mutta vain pitkän kisan pisteet muutettiin.


title: DTM

text:
Vuonna 2003 DTM:ssä ei ajettu enää kuin yksi kisa per kisaviikonloppu ja otettiin käyttöön pistejärjestelmä, jossa pisteitä sai 8 parasta kuljettajaa, entisen 6 sijaan.
Vuonna 2012 DTM:ssä otettiin käyttöön samanlainen pisteytysjärjestelmä, kuin muissa FIAn rata-autoilusarjoissa.
Suomessa DTM -sarjan kilpailut näytettiin Canal+ -kanavalla Matti Kyllösen selostamana vuosina 2005–2006 sekä Urheilukanavalla Erkki Vanhasen selostamana vuonna 2007.


title: Game Boy Advance

text: Game Boy Advance (, lyhenne GBA) on Nintendon kehittämä ja valmistama käsikonsoli. GBA oli Game Boy Colorin ("GBC") seuraaja. Laite julkaistiin Japanissa 21. maaliskuuta 2001, Pohjois-Amerikassa 11. kesäkuuta 2001, Euroopassa 22. kesäkuuta 2001 ja Kiinassa 8. kesäkuuta 2004. Game Boy Advance on taaksepäin yhteensopiva sekä Game Boyn että Game Boy Colorin kanssa ja vastaa suorituskyvyltään suunnilleen Nintendon vanhempaa pöytäkonsolia SNES:iä.


title: Game Boy Advance

text: Game Boy Advancen myyntimäärät 31.3.2007:


title: Game Boy Advance

text:
Tuetut formaatit:
Liitännät:Laitteesta julkistettiin vuonna 2003 päivitetty versio nimeltään Game Boy Advance SP.


title: Game Boy Advance

text: Vuonna 2005 konsolista julkaistiin pienennetty versio, Game Boy Micro. Se oli huomattavasti pienempi kuin alkuperäinen Game Boy Advance ja sen näyttö oli tulitikkuaskin kokoinen. Sillä ei voinut pelata Game Boyn tai Game Boy Colorin pelejä.


title: Lucile Duff-Gordon

text: Lady Lucy ”Lucile” Christina Duff-Gordon (13. kesäkuuta 1863 Toronto – 20. huhtikuuta 1935 Lontoo) oli englantilainen pukusuunnittelija. Hänen isänsä oli torontolainen koneinsinööri Douglas Sutherland ja hänen sisarensa oli myöhemmin kirjailijana tunnettu Elinor Glyn. Vuonna 1881 Lucy meni naimisiin James Stuart Wallacen kanssa ja heille syntyi tytär. Lucyn ja Wallacen avioliitto päättyi vuonna 1888 ja Lucy lähti Lontooseen, jossa hän saavutti mainetta pukusuunnitteljana. 1890-luvun lopulla ”Madame Lucilen” "Maison Lucile" oli yksi Lontoon suosituimmista muotiliikkeistä. Hänen kuuluisimpia asiakkaitaan olivat Margot Asquith sekä Yorkin herttuatar Mary. Kun Lucilen liike alkoi kukoistaa, hän laajensi sitä Pariisiin sekä New Yorkiin.


title: Lucile Duff-Gordon

text: 1890-luvun lopulla Lucile palkkasi Sir Cosmo Duff-Gordonin "Maison Lucilen" johtajaksi ja vuonna 1900 Lucile ja Sir Cosmo avioituivat. Avioliittonsa jälkeen Lucile pääsi todellisiin seurapiireihin muun muassa Ison-Britannian kuninkaallisten suosioon.


title: Lucile Duff-Gordon

text: Lady Lucile osallistui miehensä kanssa RMS "Titanicin" epäonnisella neitsytmatkalla vuonna 1912, mutta selvisi haaksirikosta hengissä.


title: Lucile Duff-Gordon

text: Sir Cosmo kuoli vuonna 1931 ja vuonna 1932 Lady Lucile julkaisi muistelmansa. Lucile vietti elämänsä loppuun Putneyn vanhainkodissa ja hän kuoli vuonna 1935 keuhkokuumeeseen. Lady Lucile on haudattu miehensä viereen Brookwoodin hautausmaalle.


title: Spar

text: Spar on maailmanlaajuinen, Alankomaissa vuonna 1932 perustettu päivittäistavaraketju, jolla on noin 15 000 liikettä 42 maassa. Vuosina 1962–1973 ja 1998–2005 ketjulla oli myymälöitä myös Suomessa. Myymälöitä tosin näkyi katukuvassa aina vuoteen 2007 asti, mutta ne olivat SOK:n omistuksen alla. Vuosina 1974–1998 Spar-tunnusta käytettiin Tukon yhtenäisen T-ketjutunnuksen rinnalla.


title: Spar

text: Sana "spar" on hollantia ja tarkoittaa kuusta, ketjun logossa on tyylitelty kuusi.


title: Spar

text: Euroopassa suurimpia Spar-maita ovat Itävalta, Norja, Iso-Britannia ja Italia.


title: Spar

text: Suomen Spar Oyj oli päivittäistavarakauppaketju, joka syntyi 1990-luvun lopulla vaikeuksiin ajautuneen T-ryhmän seuraajaksi Keskon ostettua Tukon. Lisäksi Suomessa oli noin 500 Spar-kauppaa ennen Tukon kauppaketjujen (A&O, Spar ja TR) siirtymistä yhtenäiseen T-tunnukseen vuonna 1973. Vuoden 1998 alussa aloitti toimintansa valtakunnallinen tukku- ja vähittäiskauppaa harjoittava Suomen Spar Oyj, jonka suurimpana omistajana oli ruotsalainen Axfood.


title: Spar

text: Suomen Spar-ketjuun kuului syksyllä 2005 kaikkiaan 280 myymälää, joista Suomen Sparin omia myymälöitä oli 98 ja kauppiaiden hallinnassa olleita myymälöitä 182. Vuonna 2001 Suomen Spar Oyj keskitti liiketoimintansa kahteen ketjuun, jotka olivat Eurospar ja Spar. Tuolloin Spar Market, Superspar, Spar Express- ja Rabatti-ketjut yhdistettiin Spar-nimen alle.


title: Spar

text: Vuonna 2005 Suomen Osuuskauppojen Keskuskunta osti Suomen Sparin osakekannan. Kilpailuvirasto hyväksyi kaupan ehdolla, että (vähintään) 30 Spar-myymälän liiketoiminta siirtyy S-ryhmän kilpailijoille. Järjestelyjen lopputuloksena S-ryhmän kauppaketjuihin (Alepa, Sale ja S-market) siirtyi 80 entistä Spar-myymälää, M-ryhmään siirtyi 47 myymälää, Tradekan ketjuihin (Siwa, Valintatalo ja Euromarket) 38 myymälää ja K-ryhmään 24 myymälää. Päivittäistavarakauppa päättyi 85 entisessä Spar-toimipaikassa. Suomen viimeinen Spar-kauppa sijaitsi Kolarissa. Suomen Spar Oyj toimii edelleen nykyään S-ryhmän alaisuudessa nimellä Suomen Spar Oy


title: Herra Huu

text: Herra Huu on kirjailija Hannu Mäkelän luoma kuvitteellinen henkilö. Herra Huu on omalaatuinen hahmo, joka muun muassa yrittää pelotella lapsia, mutta ei aina oikein onnistu siinä.


title: Herra Huu

text:
M. A. Numminen kuvaa Herra Huuta lastenlaulussa näin:
Herra Huu esiintyy seuraavissa kirjoissa:Elokuvassa "Herra Huu – jestapa jepulis, penikat sipuliks" Herra Huuta esittää M. A. Numminen.


title: Keltahemppo

text: Keltahemppo ("Serinus serinus") on pieni varpuslintu.


title: Keltahemppo

text: Keltahemppo on kellertävä 11–12 cm pitkä lintu, joka painaa 10–14 g. Nokka on lyhyt ja tylppä siemensyöjän nokka. Kaikissa puvuissa yläperä keltainen. Siivellä ei ole voimakkaita vaaleita kuviointeja. Koiras on ruumiista kirkkaankeltainen, viiruinen. Keltainen yläperä ja tummat siivet. Naaras ja nuori ovat paljon himmeämpiä, rusehtavanharmaita. Laulu on korkeata viserrystä, muistuttaen hieman vihervarpusen laulua.


title: Keltahemppo

text: Vanhoilla linnuilla on täydellinen sulkasato loppukesällä, nuorilla osittainen, mutta jotkut nuoret saattavat sulkia osan siipisulista ja/tai kaikki pyrstösulat.


title: Keltahemppo

text: Euroopan vanhin rengastettu keltahemppo on ollut espanjalainen vähintään 7 vuoden 3 kuukauden ikäinen yksilö.


title: Keltahemppo

text: Keltahemppo pesii Keski- ja Etelä-Euroopassa ja Pohjois-Afrikassa. Euroopan populaation koko on 10–14 miljoonaa paria eli 17–40 miljoonaa yksilöä. Pohjoisimmat pesijät talvehtivat etelämpänä. Suomessa vuosittainen satunnaisharhailija, muutamia pesintöjäkin on varmistettu.


title: Keltahemppo

text: Viihtyy erilaisissa havupuita kasvavissa ympäristöissä, kuten puistoissa, pihoilla ja vuorenrinteillä.


title: Keltahemppo

text: Keltahemppo tekee pesän havu- tai sitruspuuhun ja munii siihen 3–5 munaa. Naaras hautoo noin 12 päivää. Poikaset lähtevät pesästä 13–17 päivän ikäisinä. Pesii tavallisesti kahdesti kesässä. Sukukypsä 1–vuotiaana.


title: Keltahemppo

text: Keltahemppo syö siemeniä, pesimäkaudella myös hyönteisiä.


title: Tundraurpiainen

text: Tundraurpiainen ("Acanthis hornemanni") on pieni pohjoisessa elävä peipon sukuinen lintu.


title: Tundraurpiainen

text: Urpiaisten erottaminen toisistaan on vaikeaa. Tundraurpiainen muistuttaa urpiaista, mutta on normaalisti hieman pieninokkaisempi, vaaleampi ja hienommin kuvioitu. Vanhoilla linnuilla on valkea, viiruton yläperä.


title: Tundraurpiainen

text: Tundraurpiainen elää tundralla Euroopassa ja Pohjois-Amerikassa sekä Grönlannissa, missä sillä on oma alalajinsa. Suomen pesimäkanta vaihtelee 1 000 – 5 000 parin välillä, vuodesta riippuen.


title: Tundraurpiainen

text: Tunturikoivikot ja -pajukot.


title: Tundraurpiainen

text: Pesimäbiologia tunnetaan puutteellisesti, mutta se lienee samantapainen kuin urpiaisella. Se myös risteytyy urpiaisen kanssa, eikä ole varmaa, ovatko lajit erilliset.


title: Tundraurpiainen

text: Tundraurpiainen syö siemeniä, etenkin koivun siemeniä. Vierailee myös lintulaudoilla auringonkukan siemeniä syöden.


title: Moby Dick

text: Moby Dick () on Herman Melvillen romaani vuodelta 1851. Kirjassa valaanpyyntialus "Pequodille" merimieheksi pestautunut Ishmael, entinen opettaja, kertoo kapteeni Ahabin epätoivoisesta yrityksestä pyydystää valkoinen valas, Moby Dick. Teoksessa yhdistyy jännittävä seikkailukertomus, realistinen kuvaus 1800-luvun merimiesten elämästä valaanpyyntialuksella sekä syvällinen pohdiskelu hyvän ja pahan vastakkaisuudesta ja elämän tarkoituksen etsimisestä.


title: Moby Dick

text: Teosta hyljeksittiin omana aikanaan. Vasta ensimmäisestä maailmansodasta palannut sukupolvi löysi "Moby Dickin" ja kohotti Melvillen eturivin amerikkalaisten kirjailijoiden joukkoon. Kirjan ensimmäinen versio ilmestyi Britanniassa nimellä "The Whale". Kuukautta myöhemmin se ilmestyi Yhdysvalloissa, jolloin sen menekkiä yritettiin edistää vetävämmällä nimellä "Moby-Dick".


title: Moby Dick

text: Kirjassa esiintyvä valas on kaskelotti.


title: Moby Dick

text: Kirjan tapahtumat sijoittuvat 1800-luvulle. Tarina alkaa, kun nuori mies nimeltä Ishmael päättää lähteä valaanpyyntiin. Hän matkustaa Nantucketiin ja yöpyy Suihkuttavan valaan majatalossa. Siellä hän ystävystyy Queeqeg-nimisen villin kanssa, joka on kokenut harppuunamies. He pestautuvat yhdessä "Pequod"-nimiselle purjeilla kulkevalle valaanpyyntilaivalle. Juuri pestautumisensa jälkeen Ishmaelia ja Queeqegiä vastaan kävelee omituinen kerjäläinen, joka kertoo heille Pequodin kohtalosta omituisesti höpisten:


title: Moby Dick

text: Ishmael luulee miestä hulluksi ja käskee hänen häipyä. Seuraavana päivänä he nousevat Pequodiin, kun alus on lähdössä kolmivuotiselle purjehdukselle.


title: Moby Dick

text: Aluksen kapteeni on nimeltään Ahab. Ahabilla on valaanluusta tehty puujalka, sillä tarunhohtoinen valkoinen kaskelotti Moby Dick katkaisi hänen toisen jalkansa. Ahab janoaa kostoa. Hän on valmis uhraamaan kaiken tappaakseen valkoisen valaan, ja alkaa tulla fanaattiseksi. Ahabin hullu yritys aiheuttaa kapinahenkeä. "Pequodin" ensimmäinen perämies Starbuck asettuu Ahabia vastaan, mutta Ahab ei kuuntele. Hän aikoo tappaa Moby Dickin – tai kuolla yrittäessään.


title: Moby Dick

text:
Jokainen kerta, kun Pequodia vastaan purjehtii toinen laiva, Ahab kysyy:
Lopulta he löytävät Moby Dickin, ja lähtevät ajamaan sitä takaa. Miehet kamppailevat valasta vastaan kolme päivää, ja iskevät siihen useita harppuunoita. Kolmantena päivänä valas pirstoo veneet ja syöksyy kohti laivaa, rikkoen sen kyljen keulan vierestä ja laiva alkaa upota. Ahab ymmärtää kohtalonsa koittaneen ja raivoaa viimeisiksi sanoikseen Moby Dickille ajavansa häntä takaa viimeiseen henkäykseensä asti.
Huutonsa jälkeen Ahab heittää viimeisen harppuunan valaaseen, mutta takertuu itse juoksevaan harppuunaköyteen ja lentää veneestä syvyyksiin. Heti tämän jälkeen "Pequod" painuu kokonaan pinnan alle, synnyttäen valtavan pyörteen. Pyörre hukuttaa kaikki miehet, lukuun ottamatta Ishmaelia, joka ainoana henkiinjääneenä ajelehtii kauempana. Myöhemmin toinen laiva poimii Ishmaelin mukaansa.


title: Moby Dick

text: Ennen "Moby Dickin" kirjoittamista Melville matkasi neljä kuukautta Euroopassa, missä luki Immanuel Kantin ja Georg Wilhelm Friedrich Hegelin filosofiaa. Lisäksi hän luki muun muassa Jean-Jacques Rousseaun "Tunnustuksia" ja Johann Wolfgang von Goethen omaelämäkerran. Melville palasi kotiinsa helmikuussa 1850, jolloin aloitti 18 kuukautta kestäneen kirjoitusurakan.


title: Moby Dick

text: Melville käytti romaanin kirjoittamisessa hyväkseen omia kokemuksiaan valaanpyynnistä. Lisäksi hän sai innostusta Owen Chasen noin vuonna 1820 julkaisemasta kertomuksesta valaanpyyntialus "Essexistä" ja Jeremiah N. Reynoldsin vuonna 1839 julkaistuista muistiinpanoista Tyynellämerellä hyökkäilleestä valkoisesta kaskelotista Mocha Dickistä. Kirjan muotoon vaikutti myös kirjailija Nathaniel Hawthorne, jonka Melville tapasi Pittsfieldissä kesällä 1850. Kirjailijat puhuivat keskenään monista filosofisista asioista. Hawthorne vakuutti Melvillen muokkaamaan tarinastaan allegorisen suoran valaanpyyntiseikkailun sijaan.


title: Moby Dick

text: "Moby Dick" ilmestyi Lontoossa vuonna 1851 nimellä "The Whale" (”valas”). Kuukautta myöhemmin se julkaistiin New Yorkissa nykyisellä nimellään. Teos ei menestynyt, ja vielä puoli vuosisataa myöhemmin itsekin merenkulkua harrastanut kirjailija Joseph Conrad kutsui teosta muun muassa ”väkinäiseksi” ja sanoi, ettei siinä ollut ”yhtään puhdasta riviä”. Kirjaa myyttiin Melvillen elinaikana lopulta vain 3 000 kappaletta.


title: Moby Dick

text: "Moby Dickin" maine alkoi syntyä vasta 1920-luvulla, kun kriitikot Carl Clinton Van Doren ja D. H. Lawrence nostivat Melvillen modernistisen kirjallisuuden edelläkävijäksi.


title: National Basketball Association

text: National Basketball Association (NBA) on Pohjois-Amerikassa pelattava miesten koripallosarja. Siinä pelaa 30 joukkuetta, joista yksi on Kanadasta ja loput 29 Yhdysvalloista.


title: National Basketball Association

text: NBA perustettiin New Yorkissa 6. kesäkuuta 1946 nimellä Basketball Association of America (BAA), nykyinen nimi tuli käyttöön vuonna 1949 BAA:n ja NBL:n yhdistyttyä.


title: National Basketball Association

text: NBA:ssa pelataan 82 kierroksen runkosarja, jonka perusteella itäisestä ja läntisestä konferenssista etenee kummastakin kahdeksan parasta joukkuetta pudotuspeleihin, jotka pelataan konferenssien sisäisinä. Pudotuspelisarjojen voittajat ratkaistaan ”paras seitsemästä” -pelijärjestelmällä eli ensimmäisenä neljä ottelua voittanut joukkue etenee seuraavalle kierrokselle. Loppuotteluissa kohtaavat pudotuspelien voittajat. Koko liigan finaalissa kohtaavat itäisen ja läntisen konferenssin mestarit.


title: National Basketball Association

text:
Suurten jääkiekkoareenoiden omistajat perustivat Pohjois-Amerikkaan uuden koripallon Basketball Association of American (BAA) -ammattilaissarjan 6. kesäkuuta 1946. Sarjan ensimmäinen peli pelattiin 1. marraskuuta 1946, jolloin Torontossa olivat vastakkain Toronto Huskies sekä New York Knickerbockers. Sarjassa oli sen ensimmäisenä kautena (1946–1947) mukana 11 joukkuetta, jotka pelasivat keskenään 60 ottelun runkosarjan. Sarjan ensimmäisen mestaruuden vei Philadelphia Warriors, joka kukisti finaaleissa otteluvoitoin 4–1 Chicago Stagsin. Kaudeksi 1947–1948 runkosarjan pituus lyhennettiin 48 otteluun matkustuskustannusten pienentämiseksi. Neljä joukkuetta edelliskaudelta luopui sarjasta ja tilalle tuli ABL-liigasta Baltimore Bullets. Sarja pelattiin siis ainoastaan kahdeksan joukkueen kesken. Mestaruuden voitti tulokasjoukkue Bullets.
Vaikka BAA-sarjaa pelattiinkin isoimpien kaupunkien parhailla areenoilla, pelasivat valtakunnan parhaat pelaajat kuitenkin NBL-sarjaa. Tilanne muuttui kaudeksi 1948–1949, kun NBL-liigan neljä parasta joukkuetta liittyi BAA:han tuoden mukanaan koripallon ensimmäisen todellisen supertähden George Mikanin. Hänen siirtymisellä BAA-sarjaan oli monia vaikutuksia. 205-senttinen Mikan aloitti isojen miesten tulemisen sarjaan ja lisäksi hänen siirtymisellään oli vaikutuksia NBL-sarjan kuihtumiseen. NBL- ja BAA-sarjat yhdistyivätkin kaudeksi 1949–1950 ja sarjan nimi muuttui National Basketball Associationiksi (NBA). Sarjaa pelasi siten 17 joukkuetta. Mikanin johdolla Minneapolis Lakers voitti kausien 1948–1949 ja 1953–1954 välillä viisi mestaruutta. Ainoastaan kaudella 1950–1951 Rochester Royals pystyi voittamaan Lakersin pudotuspeleissä ja yltämään siten mestaruuteen. Vaikka BAA:ssa pelasikin jo kaudella 1947–1948 japanilaisamerikkalainen Wataru Misaka, pidetään NBA:n todellisena rotuerottelun loppumisena kautta 1950–1951, jolloin NBA:han tekivät sopimuksen ensimmäiset afroamerikkalaiset pelaajat.


title: National Basketball Association

text:
Kaudeksi 1954–1955 NBA:han tehtiin suuria muutoksia. Joukkueiden hyökkäysaika rajoitettiin 24 sekuntiin ja myös joukkuevirheiden sallittua määrää yhtä erää kohti rajoitettiin. 24 sekunnin sääntö nosti joukkueiden ottelua kohden tekemää pistemäärää keskimäärin noin 15 pistettä. Näiden lisäksi George Mikanin koripallouran loppuminen ammattilaistasolla teki sarjasta entistä tasaisemman. Kaudesta 1956–1957 alkoi Boston Celticsin valtakausi, jonka aikana joukkue voitti 13 kauden aikana 11 mestaruutta. Celticsin mestaruusvuosien takuumiehiä olivat sentteri Bill Russell, takamies Bob Cousy sekä valmentaja Red Auerbach. Kausi 1959–1960 oli NBA-liigan uuden supertähden Wilt Chamberlainin tulokaskausi. Hän voitti heti ensimmäisenä kautenaan vuoden parhaan tulokkaan palkinnon lisäksi sarjan arvokkaimman pelaajan tittelin.
1960-luku oli Boston Celticsin hallintaa. Celtics voitti kaudesta 1958–1959 lähtien kahdeksan peräkkäistä mestaruutta. Vuosikymmenen ehdoton tähtipelaaja oli kuitenkin Warriorsia ja Philadelphia 76ersia edustanut Wilt Chamberlain. Hän oli liigan paras pisteidentekijä seitsemänä kautena peräkkäin. Kaudella 1961–1962 hän teki 50,4 pistettä ottelua kohti, joka on yhä kaikkien aikojen paras kauden pistekeskiarvo. Yksittäisen ottelun ennätykseksi Chamberlain teki sata pistettä 2. maaliskuuta 1962 pelatussa ottelussa New York Knicksiä vastaan. Chamberlainin tekemä sata pistettä on edelleen NBA:n historian suurin yksittäisen pelin pistemäärä.


title: National Basketball Association

text: Chamberlainin ylivoimasta huolimatta hänen joukkueensa ei kuitenkaan voittanut pudotuspeleissä Bill Russellin tähdittämää Celticsiä. Russellin ja Chamberlainin joukkueet kohtasivat pudotuspeleissä lähes joka kausi ja heidän kohtaamisensa ovatkin monien mielestä olleet NBA:n historian mielenkiintoisimpia kaksintaisteiluita. Kahdeksan perättäisen mestaruuden jälkeen Bostonin päävalmentaja Red Auerbach jättäytyi eläkkeelle kauden 1965–1966 jälkeen ja nimitti Russellin seuraajakseen. Russellin debyyttikautena pelaaja-valmentajana Chamberlainin edustama Philadelphia 76ers lopulta kukisti Celticsin kauden 1966–1967 konferenssifinaaleissa ja ylsi kauden päätteeksi mestaruuteen saakka.


title: National Basketball Association

text: Kaudeksi 1967–1968 runkosarjan pituutta pidennettiin nykyiseen pituuteensa eli 82 otteluun. Boston otti yhden tappiokauden jälkeen jälleen hallinnan sarjasta ja voitti mestaruudet vielä kausina 1967–1968 ja 1968–1969 Russell jättäytyi kahden pelaaja-valmentajana saavutetun mestaruuden jälkeen eläkkeelle ja Boston Celticsin yli vuosikymmenen kestänyt dynastia oli ohi. NBA-liiga laajentui vuosikymmenen aikana kahdeksan joukkueen sarjasta 14 joukkueen sarjaksi. NBA sai varteenotettavan kilpailijan, kun American Basketball Association (ABA) aloitti toimintansa kaudella 1967–1968. Uusi sarja sai uskottavuutta, kun sen ensimmäiseksi komissaariksi valittiin NBA-legenda George Mikan ja kun sarjaan siirtyi NBA:n edelliskauden pistepörssin voittaja Rick Barry.


title: National Basketball Association

text: Bostonin valtakausi päättyi 1960-luvun lopulla Bill Russellin lopettamiseen ja siten 1970-luvun alussa NBA:ssa päästiinkiin jännittämään mikä joukkue on sarjan seuraava hallitsija. Kauden 1969–1970 runkosarjaa hallitsivat New York Knicks sekä tulokassentteri Kareem Abdul-Jabbarin edustama Milwaukee Bucks. Knicks pudotti ensin Bucksin konferenssifinaaleissa voitoin 4–1 ja lopulta Los Angeles Lakersin finaalissa voitoin 4–3. Sarjan alusta asti mukana ollut Knicks pääsi siten juhlimaan historiansa ensimmäistä NBA-mestaruutta. Kausi 1970–1971 oli Milwaukee Bucksin ja Kareem Abdul-Jabbarin hallintaa. Bucks voitti ennätykselliset 66 ottelua runkosarjassa ja kärsi pudotuspeleissäkin ainoastaan kaksi tappiota. Abdul-Jabbar voitti liigan pistepörssin sekä liigan arvokkaimman pelaajan palkinnon. NBA laajentui kolmella joukkueella ja sarja pelattiin siten 17 joukkueen voimin.


title: National Basketball Association

text: Koripalloliigojen kilpailu oli alkanut 1967, jolloin ABA (American BasketBall Association) perustettiin. ABA teki sopimuksia pelaajatähtien kuten Julius Ervingin kanssa. Ajan tähtipelaajia olivat Ervingin lisäksi Kareem Abdul-Jabbar, Rick Barry, Dave Cowens, Walt Frazier, Artis Gilmore, George Gervin, Dan Issel ja Pete Maravich.


title: National Basketball Association

text: Vuonna 1979 NBA:han lisättiin kolmen pisteen heitot. Samana vuonna liigaan liittyivät legendaariset Larry Bird ja Earvin ”Magic” Johnson. Heidän keskinäisen valtataistelunsa aikana NBA:n suosio kasvoi merkittävästi Yhdysvalloissa ja koko maailmassa. Bird voitti Boston Celticsille kolme mestaruutta ja Johnson Los Angeles Lakersille viisi. Bird voitti myös kolme ensimmäistä .


title: National Basketball Association

text: 1980-luvun loppupuolella NBA:han liittyi neljä uutta joukkuetta: Charlotte Hornets (nykyisin New Orleans Pelicans), Miami Heat, Orlando Magic ja Minnesota Timberwolves. Yksi kaikkien aikojen parhaista pelaajista, Michael Jordan, liittyi NBA:han Chicago Bullsin joukkueeseen vuonna 1984. Jordan johdatteli yhdessä Scottie Pippenin kanssa Bullsin kuuteen mestaruuteen vuosina 1991–1998. Jordan kuului Yhdysvaltain ”Dream Teamiin” vuoden 1992 Barcelonan olympialaisissa yhdessä Pippenin, Larry Birdin, Magic Johnsonin ja monen muun supertähden kanssa.


title: National Basketball Association

text: Vuonna 1995 NBA laajentui Kanadaan Vancouver Grizzliesin ja Toronto Raptorsin liityttyä liigaan. Grizzlies muutti Memphisiin vuonna 2001, jättäen Raptorsin ainoaksi kanadalaiseksi NBA-joukkueeksi. 1990-luvulla ulkomaisia pelaajia alkoi tulla laajalti NBA:han.


title: National Basketball Association

text: Vuodesta 1998 vuoteen läntisen konferenssin joukkueet, kuten San Antonio Spurs ja Los Angeles Lakers, ovat voittaneet seitsemän kymmenestä NBA-mestaruudesta. Tim Duncan ja David Robinson toivat Spursille useita mestaruuksia ja Shaquille O’Neal ja Kobe Bryant puolestaan pelasivat tehokkaasti yhteen Lakersissa. Vuonna 2004 O’Neal siirtyi Miami Heatiin. ”Shaqilla” ja nykyhetken parhaimmistoon kuuluvalla Dwyane Wadella varustautunut Heat voitti mestaruuden vuonna 2006. Viime vuosina NBA:ssa on loistanut myös suurta mediahuomiota kerännyt LeBron James, joka on nostanut Cleveland Cavaliersin taistelemaan mestaruuksista. Vuonna 2009 James palkittiin runkosarjan arvokkaimpana pelaajana. James siirtyi 2010 Miam Heatiin, jossa hänen seuratovereinaan ovat Wade sekä Chris Bosh.


title: National Basketball Association

text: Heinäkuussa 2011 NBA:han julistettiin työsulku. Edellisen kerran sarjassa oli työsulku vuosina .


title: National Basketball Association

text: Sarja alkoi vuonna 1946 yhdellätoista joukkueella, josta joukkuemäärä kuitenkin vielä supistui. Vähiten joukkueita sarjassa oli mukana 1940- ja 1950-luvuilla, jolloin sarjaa pelattiin useamman kauden ajan pelkästään kahdeksan joukkueen voimin.


title: National Basketball Association

text: Nykyiseen joukkuemäärään eli 30:een sarja kasvoi kaudeksi 2004–2005. Samalla liigajärjestelmää muutettiin siten, että kahdessa konferenssissa pelaavat 30 joukkuetta on jaettu kuuteen divisioonaan. Nykyisistä joukkueista kanadalaista Toronto Raptorsia lukuun ottamatta kaikki ovat yhdysvaltalaisia.


title: National Basketball Association

text: Ensimmäisestä kaudesta asti samassa kotikaupungissa pelanneita joukkueita on nykyisin mukana enää kaksi, Boston Celtics ja New York Knicks. Lisäksi sarjan alkuperäisiä joukkueita on Golden State Warriors, joka pelasi ennen nykyiseen kotikaupunkiinsa Oaklandiin siirtymistä Philadelphiassa ja San Franciscossa. 1940-luvulta asti NBA:ssa pelanneita joukkueita ovat lisäksi Philadelphia 76ers, Detroit Pistons, Atlanta Hawks, Los Angeles Lakers ja Sacramento Kings.


title: National Basketball Association

text: NBA:n uusimmat joukkueet ovat vuonna 2004 mukaan tullut Charlotte Bobcats sekä 1990-luvulla sarjaan liittyneet Toronto Raptors ja Vancouver Grizzlies (nykyisin Memphis Grizzlies). NBA-joukkueita ei ole luopunut sarjasta vuoden 1954 jälkeen, jolloin Baltimore Bullets lopetti toimintansa. Joukkueiden siirtymisiä kaupungista toiseen on kuitenkin tapahtunut useita, joista viimeisimpänä Seattle SuperSonicsin muutto Oklahomaan ja samalla joukkueen nimen vaihto Oklahoma City Thunderiksi. Vuonna 2012 New Jersey Nets muutti Brooklyniin ja joukkueen uudeksi nimeksi tuli Brooklyn Nets.


title: National Basketball Association

text: Anderson Packers, Baltimore Bullets, Chicago Stags, Cleveland Rebels, Denver Nuggets, Detroit Falcons, Indianapolis Jets, Indianapolis Olympians, Pittsburgh Ironmen, Providence Steamrollers, Sheboygan Redskins, St. Louis Bombers, Toronto Huskies, Washington Capitols, Waterloo Hawks


title: National Basketball Association

text: Kausi alkaa 82 ottelun runkosarjalla, jossa jokainen joukkue pelaa 41 koti- ja vieraspeliä. Pelit jakautuvat siten, että joukkue kohtaa vieraan konferenssin joukkueet kunkin kahdesti (yhteensä 30 ottelua). Oman divisioonan joukkueet kohdataan neljä kertaa (16 ottelua) ja oman konferenssin vieraiden divisioonien joukkueista osa kolmesti, osa neljästi (yhteensä 36 ottelua).


title: National Basketball Association

text: NBA:n pudotuspelit alkavat huhtikuun loppupuolella. Pudotuspeleihin pääsee 16 joukkuetta. Jokaisen divisioonan voittaja ja muista joukkueista kummastakin konferenssista viisi parasta. Parit pudotuspeleihin asetetaan siten, että divisioonan voittajat sekä konferenssin seuraavaksi parhaalla voittosuhteella pelannut joukkue sijoitetaan pistejärjestyksessä konferenssinsa kaaviossa neljälle ensimmäiselle sijalle ja konferenssin muut jatkoon päässeet joukkueet niiden alle edelleen pistejärjestyksessä. Ensimmäiseksi sijoitettu joukkue kohtaa kahdeksannen, toinen seitsemännen, kolmas kuudennen ja neljäs viidennen. Seuraavilla pudotuspelikierroksilla parit asetetaan jatkoon päässeistä samalla menetelmällä. Konferenssien loppuottelut ovat samalla NBA:n välierät. Näin kummastakin konferenssista pääsee yksi joukkue liigan finaaleihin. Pudotuspeleissä pelataan joka kierroksella paras seitsemästä -menetelmällä, joka tarkoittaa sitä, että joukkueen on voitettava vastustajansa neljässä kohtaamisessa seitsemästä päästäkseen eteenpäin.


title: National Basketball Association

text: Liigan finaalit pelataan vuosittain kesäkuussa. Ne pelataan pudotuspelien tavoin paras seitsemästä -menetelmällä. NBA-finaalien voittajalle annetaan Larry O’Brien -mestaruuspokaali. Voittajajoukkueen jokainen pelaaja sekä tärkeimmät avustajat, kuten valmentajat sekä toimitusjohtaja, saavat mestaruussormuksen. Lisäksi liiga palkitsee NBA-finaalien arvokkaimman pelaajan.


title: National Basketball Association

text: Kauden jälkeen annetaan vuosittain 12 palkintoa erinäisistä saavutuksista kauden aikana.Lisäksi kauden parhaista pelaajista muodostetaan , ja puolustuspelaajien tähdistökentälliset.


title: National Basketball Association

text: Runkosarja keskeytyy helmikuussa hetkeksi vuotuisen NBA:n tähdistöviikonlopun vuoksi. Kannattajat äänestävät un aloitusviisikon. Valmentajat valitsevat konferenssien tähdistöjoukkueiden loput pelaajat idän ja lännen joukkuisiin, jotka kohtaavat toisensa tähdistöottelussa. NBA:n tähdistöviikonloppuna pelataan lisäksi Rookie Challenge, jossa parhaat tulokkaat ja parhaat toista kauttaan NBA:ssa pelaavat koripalloilijat kohtaavat toisensa. Lisäksi viikonloppuun kuuluu Skills Challenge, , , julkkisten tähdistöottelu (Celebrity All-Star Game), D-League-tähdistöottelu sekä Shooting Stars -heittokilpailu.


title: National Basketball Association

text: Basketball Hall of Fame on kaikkien aikojen menestyksekkäimmille koripalloilijoille omistettu museo ja kunniagalleria. Pelaajien lisäksi Hall of Fameen on valittu merkittäviä koripallovaikuttajia sekä viisi koripallojoukkuetta. Vuosittain kunniagalleriaan valitaan muutama uusi jäsen. Hall of Fame sijaitsee Springfieldissä, Massachusettsissa.


title: National Basketball Association

text: NBA:han on varattu historian saatossa seitsemän suomalaista pelaajaa. Ensimmäinen sarjaan varattu pelaaja oli Kari Liimo, joka varattiin 97:ntenä varauksena. Liimon varannut joukkue oli Los Angeles Lakers. Viimeisin NBA:han varattu suomalainen pelaaja on Lauri Markkanen, jonka Minnesota Timberwolves varasi Chicago Bullsille .


title: Salzburg

text: Salzburg on Itävallan neljänneksi suurin kaupunki ja Salzburgin osavaltion pääkaupunki. Kaupunki sijaitsee Salzach-joen varrella Alppien juurella. Sen väkiluku on noin 153 700 (1.1.2017).


title: Salzburg

text: Salzburg on tunnettu ennen kaikkea Mozartin syntymäkaupunkina, historiastaan ja barokkiarkkitehtuurista. Salzburgin suosiota matkakohteena on lisännyt erityisesti "Sound of Music" -elokuva, joka kuvattiin kaupungissa ja sen lähialueilla. Kaupunkiin pääsee junalla Münchenistä (150 km) kauniiden vuoristomaisemien kautta. Pääkaupunkiin Wieniin on 300 km. Lähellä Salzburgia sijaitsee Werfenin kaupunki, jonka lähellä on Eisriesenweltin jääluolat.


title: Salzburg

text: Salzburg sijaitsee Alppien läheisyydessä lähellä Saksan rajaa. Salzach-joki jakaa kaupungin kahtia. Kaupungin pohjoispuolella on tasankoa ja eteläpuolelta Alppien huippuja. Lähin vuorenhuippu, 1972 metriä korkea Untersberg, sijaitsee vain muutaman kilometrin päässä kaupungin keskustasta. Itse kaupungissa on kaksi pienempää vuorta, Mönchsberg ja Kapuzinerberg.


title: Salzburg

text: Salzburg jakautuu 24 kaupunginosaan, lisäksi on 3 aluetta maaseudulla (Hellbrunn, Gaisberg, Heuberg).Kaupunki tunnettiin roomalaisaikana nimellä Juvavum. Se sai piispanistuimen vuonna 739. Nykyinen tuomiokirkko on rakennettu vuosina 1614–1628. Piispa hallitsikin kaupunkia vuoteen 1803 asti. Juutalaiset karkotettiin kaupungista jo 1400-luvulla ja protestantit talvella 1731.


title: Salzburg

text: Hohensalzburgin linnoitus rakennettiin herttua Gebhardin johdolla Festungsbergin huipulle vuonna 1077. Yliopisto perustettiin vuonna 1620, mutta suljettiin myöhemmin ja avattiin uudelleen vuonna 1963. Yliopiston lisäksi kaupungissa on musiikkikorkeakoulu Mozarteum ja alemman korkeakoulutason tanssikoulu SEAD, Salzburg Experimental Academy of Dance.


title: Salzburg

text:
Salzburgin vanha kaupunki on barokin mestariteos. Sen kirkot, torit ja suihkulähteet rakennettiin pääosin 1500- ja 1600-luvulla. Salzburgin vanha kaupunki on myös valittu UNESCOn maailmanperintökohteeksi. Kaupungin nähtävyyksiä ovat myös 1600-luvulla rakennetut barokkityylinen Salzburgin katedraali ja
rokokootyylinen Mirabellin palatsi.


title: Salzburg

text: Salzburgin musiikkijuhlat on järjestetty vuodesta 1920 alkaen kaupungissa. Vuonna 1965 kaupungissa kuvattiin musikaali "The Sound of Music". Musiikkijuhlilla käy joka kaudella yli 270000 vierasta.


title: João Havelange

text: Jean-Marie Faustin Goedefroid ”João” de Havelange (8. toukokuuta 1916 Rio de Janeiro, Brasilia – 16. elokuuta 2016 Rio de Janeiro, Brasilia) oli brasilialainen urheiluvaikuttaja. Hän toimi kansainvälisen jalkapalloliiton Fifan puheenjohtajana vuodesta 1974 vuoteen 1998. Hän seurasi tehtävässä englantilaista Stanley Rousia. Havelange toimi myös Kansainvälisen olympiakomitean jäsenenä vuosina 1963–2011.


title: João Havelange

text: Havelangen isä muutti Brasiliaan Belgiasta. Hän kuoli Joãon ollessa 17-vuotias. Havelange harrasti nuoruudessaan useita urheilulajeja, kuten uintia ja vesipalloa, ja kilpaili lajeissa myös olympiatasolla. Hän kilpaili Berliinin olympialaisissa vuonna 1936 uinnissa ja Helsingin olympialaisissa vuonna 1952 hän kuului Brasilian vesipallojoukkueeseen.


title: João Havelange

text: FIFA:n puheenjohtajuuden lisäksi Havelange toimi lukuisissa muissa luottamustehtävissä urheilun parissa. Hän oli muun muassa Brasilian olympiakomitean (Comitê Olímpico Brasileiro) jäsen vuosina 1955–1963 ja Brasilian urheiluliiton (Confederação Brasileira de Desportos) puheenjohtaja vuodet 1958–1973.


title: João Havelange

text: Rio de Janeiroon vuoden 2007 Pan-Amerikan kisoja varten rakennettu uusi stadion sai nimekseen Estádio Olímpico João Havelange.


title: João Havelange

text: Havelange sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan puheenjohtaja. Tuomion antoi Sveitsin korkein oikeus ja sen mukaan Havelangen saaman lahjuksen suuruus on 1,2 miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös hallituksen jäsen, Havelangen entinen vävy Ricardo Teixeira.


title: Väliliha

text: Väliliha (lat. "perineum") on sukupuolielinten ja peräaukon välissä lantiopohjassa sijaitseva alue. Naisilla väliliha on peräaukon ja häpyalueen, miehillä peräaukon ja kivespussin välissä. Välilihassa on runsaasti hermopäätteitä ja on siten kosketusherkkää aluetta ja kuuluu erogeenisiin alueisiin. Synnytyksessä välilihaan voi tulla repeämiä tai sitä voidaan joutua leikkaamaan.


title: Väliliha

text: Naisen väliliha on emättimen ja peräaukon väliin jäävä ohut lihaksesta ja sidekudoksesta muodostuva alue. Väliliha on erogeenisesti kosketusherkkää aluetta, kuten emättimen suu ja peräaukkokin, ja sitä voidaan stimuloida seksuaalisessa kanssakäymisessä tai itsetyydytyksessä mm. hyväilemällä tai hieromalla.


title: Väliliha

text: Välilihan keskiviivalla kulkee välilihan sauma, joka ylöspäin mentäessä päättyy frenulumiin (frenulum labiorum pudendi). Frenulum on pieniä häpyhuulia yhdistävä häpyhuulien side.


title: Väliliha

text: Väliliha voi hankaloittaa alatiesynnytystä, jos se ei jousta tarpeeksi. Synnytyksessä välilihaan voi tulla vaurioita. Synnytyksen yhteydessä saattaa olla tarpeellista tehdä välilihan leikkaus eli episiotomia, jossa leikataan välilihaa emättimen aukon suurentamiseksi.


title: Väliliha

text: Välilihan paraneminen episiotomian jälkeen saattaa kestää pitkään, ja siitä voi aiheutua mm. yhdyntäkipuja. Monet kokevat nauttivansa seksistä vähemmän ja saavansa orgasmin harvemmin. Monet naiset kokevat myös, että heidän sukuelimiään on silvottu välilihan leikkauksen jälkeen.


title: Väliliha

text: Miehen väliliha sijaitsee kivespussin ja peräaukon välissä. Myös miehen väliliha on kosketusherkkää aluetta kivespussin ihon ja peräaukon tavoin, ja sitä voidaan hyväillä seksuaalisessa kanssakäymisessä tai itsetyydytyksessä mm. hieromalla tai nipistelemällä.


title: Väliliha

text: Välilihan keskiviivalla kulkee välilihan sauma (raphe perinealis), joka jatkuu ylöspäin mentäessä kivespussin saumana (raphe scrotalis) sekä edelleen siittimen saumana (raphe penis) ja päättyy frenulumiin (frenulum preputii penis) eli esinahkaa terskaan yhdistävään kiinnityssiteeseen.


title: Väliliha

text: Välilihan sauman alla kulkevat paisuvaiset, jotka alkavat peräaukon läheltä ja jatkuvat kivesten takaa siittimen kärkeen asti.


title: Gillian Anderson

text: Gillian Leigh Anderson (s. 9. elokuuta 1968 Chicago, Illinois) on yhdysvaltalainen näyttelijä ja kirjailija. Hänet tunnetaan erityisesti roolistaan FBI-erikoisagentti Dana Scullyna televisiosarjassa "Salaiset kansiot" sekä sarjan pohjalta tehdyistä elokuvista. Sen lisäksi hän on näytellyt useissa muissakin televisiosarjoissa, elokuvissa ja teatterissa ja kirjoittanut muun muassa fantasiakirjatrilogian.


title: Gillian Anderson

text: Gillian Anderson syntyi Yhdysvaltojen Chicagossa 9. elokuuta 1968. Hänen vanhempansa olivat Rosemary ja Homer Anderson. Rosemary työskenteli tietokoneanalyytikkona ja Homer omisti tuotantoyhtiön. Gillian oli pieni, kun perhe muutti Puerto Ricoon ja sieltä pian Englantiin. Andersonit muuttivat takaisin Yhdysvaltoihin, kun Gillian oli 11-vuotias. Perheeseen kuului Gillianin lisäksi myös kaksi nuorempaa lasta, Zoe ja Aaron.


title: Gillian Anderson

text: Andersonit asettuivat Yhdysvalloissa Michiganin Grand Rapidsiin. Anderson suunnitteli high school -aikana uraa meribiologina, mutta hän kiinnostui näyttelemisestä osallistuttuaan yhteisöteatteritoimintaan. Anderson valmistui vuonna 1986 high schoolista ja meni sen jälkeen opiskelemaan DePaulin yliopiston Goodman Theatreen. Valmistuttuaan yliopistosta hän kävi Cornellin yliopiston kuninkaallisen kansallisteatterin järjestämän kesäkurssin.


title: Gillian Anderson

text: Anderson oli saanut teatterikoulutuksen, joten hän muutti New Yorkiin etsimään läpimurtoansa teatterilavoille. Hän sai heti huomiota ensimmäisestä roolistaan Off Broadway -näytelmässä "Absent Friends". Hänet palkittiin siitä vuonna 1991 Theatre World -palkinnolla. Sen jälkeen hän näytteli "The Philanthropist" -näytelmässä ja itsenäisessä elokuvatuotannossa.


title: Gillian Anderson

text: "The Philanthropistia" tehdessään Anderson tapasi nuoren miehen, jonka kanssa hän muutti Los Angelesiin. Los Angelesissa Anderson pyrki ensin elokuviin, mutta oltuaan melkein vuoden työttömänä hän alkoi hakea myös televisiorooleja. Läpimurtonsa Anderson teki vuonna 1993 alkaneessa "Salaisissa kansioissa". Sarjan luoja ja tuottaja Chris Carter piti Andersonista, mutta FOX-televisiokanava vaati rooliin Andersonia ”seksikkäämpää” näyttelijää. Carterin tuella Anderson kuitenkin lopulta valittiin Dana Scullyn rooliin.


title: Gillian Anderson

text: Anderson näytteli "Salaisissa kansioissa" skeptistä tieteilijää ja lääkäriä Dana Scullyä, joka tutki FBI:ssä parinsa Fox Mulderin, jota näytteli David Duchovny, kanssa paranormaaleja tapauksia. "Salaisista kansioista" muodostui osittain Andersonin ja Duchovnyn kemian ansiosta 1990-luvun suosituimpia televisiosarjoja. Vuosina 1993–2002 esitetystä sarjasta Anderson voitti muun muassa kaksi kertaa SAG-palkinnon sekä Emmyn ja Golden Globen naispääosasta draamasarjassa.


title: Gillian Anderson

text: "Salaisten kansioiden" aikana Anderson teki myös joitakin elokuvia. Vuonna 1998 julkaistiin sarjaan perustunut "X-Files – taistelu tulevaisuudesta" ja "Ystävykset" sekä vuonna 2000 "Sydän vieraassa talossa". Siitä hän sai brittiläisen independent-elokuvien palkinnon parhaasta naispääoasta.


title: Gillian Anderson

text: Anderson muutti "Salaisten kansioiden" jälkeen takaisin Lontooseen, missä hän palasi myös teatterilavoille. Hän näytteli syksystä 2002 helmikuulle 2003 Michael Wellerin näytelmässä "What the Night Is For". Teatterista Anderson jatkoi muihin brittituotantoinsa. Hän näytteli muun muassa televisiosarjassa "Kolea talo" (2005) sekä elokuvissa "The Last King of Scotland" (2006) ja "Straightheads" (2007). Toinen "Salaiset kansiot" -elokuva "" julkaistiin vuonna 2008.


title: Gillian Anderson

text: Anderson näytteli vuonna 2009 näytelmässä "Nukkekoti", mistä hän oli Olivier-palkintoehdokkaana. Televisiossa Anderson näytteli vuonna 2010 Edvard VIII:n tulevaa vaimoa Wallis Simpsonia minisarjassa "Pieni ihmissydän", josta hän sai ehdokkuuden Baftan televisiopalkintoon, ja vuonna 2011 hän esiintyi minisarjassa "Suuria odotuksia". Tennessee Williamsin näytelmän "Viettelyksen vaunu" vuoden 2014 tuotannosta Anderson keräsi kehuja. Hän toisti roolinsa kaksi vuotta myöhemmin New Yorkissa. Britanniassa Anderson palkittiin roolistaan Evening Standardin teatteripalkinnolla.


title: Gillian Anderson

text: Andersonin 2010-luvun televisiosarjoihin kuuluvat myös BBC Twon ja RTÉ Onen yhteistuotanto "The Fall" (2013–2016) ja NBC:n "Hannibal" (2013–2015). Ensin mainitussa Anderson näytteli etsivä Stella Gibsonia ja jälkimmäisessä Hannibal Lecterin psykiatria. Anderson palasi agentti Dana Scullyksi "Salaisten kansioiden" kymmenennelle (2016) ja yhdennelletoista (2018) tuotantokaudelle. Kesällä 2018 puolestaan sai ensi-iltansa komediaelokuva "The Spy Who Dumped Me", jossa Andersonilla on komediallinen rooli.


title: Gillian Anderson

text: Anderson on 2010-luvulla tehnyt uraa myös kirjailijana. Hän on kirjoittanut Jeff Rovinin kanssa niin sanotun The EarthEnd Saga -trilogian. Kirjasarja seuraa Caitlin O’Hara -nimistä lastenpsykologia, joka tutkii paranormaaleja tapahtumia. Sarjaan kuuluvat teokset "Liekkien näkijät" (2014), "Jään salaisuudet" (2015) ja "The Sound of Seas" (2016). Jennifer Nadelin kanssa Anderson kirjoitti vuonna 2017 ilmestyneen itseapukirjan "We: A Manifesto for Women Everywhere".


title: Gillian Anderson

text: Anderson oli vuosina 1994–1997 naimisissa Clyde Klotzin kanssa. Klotz toimi "Salaisten kansioissa" apulauisohjaajana. He saivat syksyllä 1994 tyttären, joka sai nimekseen Piper Maru. Piperin kummisetä on "Salaisten kansioiden" luoja Chris Carter, ja hänen mukaansa on nimetty sarjan kolmannen tuotantokauden jakso ”Piper Maru”.


title: Gillian Anderson

text: Anderson meni toista kertaa naimisiin vuonna 2004, kun hänet vihittiin elokuvantekijä Julian Ozannen kanssa. Pari erosi vuonna 2006, ja pian sen jälkeen Anderson alkoi seurustella liikemies Mark Griffithsin kanssa. Andersonilla on Griffithsin kanssa kaksi lasta, vuonna 2006 syntynyt Oscar ja vuonna 2008 syntynyt Felix. Pari erosi vuonna 2012.


title: Niilinkrokotiili

text: Niilinkrokotiili ("Crocodylus niloticus") on yksi Afrikassa elävästä kolmesta krokotiilista ja toiseksi suurin krokotiililaji. Suurin on suistokrokotiili ("Crocodylus porosus"). Koska niilinkrokotiilin tiedetään syöneen myös ihmisiä, on sitä sekä vihattu että kunnioitettu. Muinaisessa Egyptissä krokotiileja muumioitiin ja palvottiin jumalina. Niilinkrokotiilin koko, maine, laaja levinneisyys ja selkkaukset ihmisten kanssa ovat pitäneet sen tunnetuimpana kaikista krokotiileista.


title: Niilinkrokotiili

text: Kuten kaikilla muillakin krokotiileilla, niilinkrokotiililla on neljä jalkaa ja uimisessa erinomainen voimakas häntä. Sen iho on suomukas, ja selässä sekä hännässä on erityinen luutunut kilpi. Niilinkrokotiilin silmässä on vilkkuluomi, jonka tarkoitus on suojata silmää. Sanonta krokotiilin kyyneleistä ei ole kokonaan mielikuvituksen tuotetta, sillä niilinkrokotiililla on kyynelkanava, ja matelija voi puhdistaa silmänsä kyynelillä.


title: Niilinkrokotiili

text: Sieraimet, korvat sekä silmät sijaitsevat pään yläosassa, jotta muu ruumis voi pysytellä piilossa pinnan alla niilinkrokotiilin väijyessä saalista. Krokotiilin paksu iho on päältä oliivinvihreä ja vatsapuolelta keltainen, mikä auttaa myös piiloutumisessa. Maalla niilinkrokotiilit pääasiallisesti ryömivät, mutta voivat kulkea jaloillaan; pienet yksilöt kykenevät peräti ravaamaan. Sydämessä on neljä kammiota, kuten linnuilla, mikä on erityisen hyödyllistä, kun krokotiili hapettaa verensä. Yleensä niilinkrokotiilit sukeltavat vain muutaman minuutin ajan, mutta uhattuina ne voivat olla pinnan alla 30 minuutista peräti 2 tuntiin, jos ne pysyvät passiivisina.


title: Niilinkrokotiili

text: Leuat ovat erittäin voimakkaat. Niissä on 64 tai 68 kartionmuotoista hammasta. Suun molemmilla puolilla yläleuan etuosassa on 5 hammasta ja taempana 14 tai 15. Alaleuassa on molemmilla puolilla 14 tai 15 hammasta.


title: Niilinkrokotiili

text: Niilinkrokotiilit pystyvät tuottamaan runsaasti erilaisia ääniä, ja niillä on hyvä kuulo. Niiden iholla on vielä vaikeasti selitettävissä olevia tuntoelimiä, jotka voivat reagoida vedenpaineen muutoksiin.


title: Niilinkrokotiili

text: Niilinkrokotiili on suurin Afrikan krokotiileista. Se voi kasvaa peräti viisi metriä pitkäksi, joskus harvoin kuusimetriseksi. Normaalisti naaras painaa 450 kilogrammaa, mutta erittäin harvoin se voi saavuttaa 900 kilogramman painon. Uros voi olla korkeintaan 30 prosenttia suurempi kuin naaras.


title: Niilinkrokotiili

text: On väitetty löydetyn seitsemän metriä tai vielä pidempiäkin yksilöitä, mutta väitteille ei ole luotettavia todisteita. Usein pituusarviot ovatkin karkeasti liioiteltuja. Ei tiedetä, miksi jotkin krokotiilit kasvavat isommiksi kuin toiset. Todennäköisesti kasvuun vaikuttaa ympäristö: suosiollisessa ympäristössä isoksi kasvaminen on mahdollista. Täten nykyisin ei nähtäne niilinkrokotiilien pituusennätyksiä, koska suurien metsästysten jälkeen ei ole suuria populaatioita ja laajoja kosteikkoja, joiden molempien ansiosta suureksi kasvaminen on ollut mahdollista.


title: Niilinkrokotiili

text: On pystytty osoittamaan, että kylmemmässä ilmastossa, kuten Afrikan pohjoisosassa, kasvavat niilinkrokotiilit ovat pienempiä, vain noin neljä metriä pitkiä. Malissa ja Saharan autiomaassa on myös kääpiönkokoisia niilinkrokotiileja, jotka saavuttavat vaivaisen kahden tai kolmen metrin pituuden. Näin pieniin mittoihin todennäköisin syy ovat epäihanteelliset ympäristöolosuhteet.


title: Niilinkrokotiili

text: Urospuoliset krokotiilit tulevat sukukypsiksi noin 3 metrin pituisina ja naaraat 2–2,5 metrin pituisina. Normaaliolosuhteissa molemmat sukupuolet ovat sukukypsiä noin 10-vuotiaana.


title: Niilinkrokotiili

text: Kiimassa urokset viettelevät naaraita mylvimällä, läiskimällä kuonoaan veteen, purskauttelemalla vettä nenästään ja päästelemällä paljon muita ääniä. Naaraat suosivat suurimpia uroksia. Kun naaras on valinnut uroksen, pari livertelee keskenään ja hankaa leukojensa alaosia toisiinsa. Naaraat munivat noin 2 kuukautta parittelun jälkeen.


title: Niilinkrokotiili

text: Pesintä on marras- tai joulukuussa, jolloin pohjoisessa Afrikassa on kuiva kausi ja eteläisessä sateinen. Niilinkrokotiili suosii pesäpaikkanaan hiekkaisia rantoja ja ojanvarsia. Kun sopiva pesäpaikka on löytynyt, naaras kaivaa korkeintaan 0,5 metrin syvyisen kuopan muutaman metrin päähän joenpenkereestä ja munii pesään 25–80 munaa. Munien määrä vaihtelee eri populaatioissa, mutta keskimäärin munia on 50. Useat naaraat voivat pesiä lähekkäin.


title: Niilinkrokotiili

text: Kun naaras on muninut, se peittää munat hiekalla ja vahtii niitä koko 3 kuukautta vievän haudontavaiheen ajan. Usein tuleva isäkin pysyttelee lähistöllä, ja yhdessä pariskunta hyökkää aggressiivisesti kaikkien tunkeilijoiden kimppuun. Naaras jättää munat vain, jos sen tarvitsee viilentää ruumiinsa käymällä pikaisesti vedessä tai varjopaikassa. Vaikka niilinkrokotiilivanhemmat vahtivat hyvin muniaan, niitä varastavat tilaisuuden tullen ihmiset, varaanit ja jotkin muut eläimet.


title: Niilinkrokotiili

text: Ennen kuin niilinkrokotiilinpoikaset kuoriutuvat, ne alkavat äännellä kimeästi. Tämän kuullessaan emo kaivaa pesän auki. Sekä emo että isä voivat kerätä munia suuhunsa, rikkoa kuoren pyörittämällä munaa kielen ja ylemmän kitalaen välissä ja sitten päästää jälkikasvun vapaaksi. Kun poikaset ovat kuoriutuneet, emo saattaa johdattaa ne veteen, tai jopa kantaa suussaan.


title: Niilinkrokotiili

text: Poikasten sukupuoli määräytyy hauduntavaiheen puolenvälin lämpötilan mukaan, ei siis geenien. Jos pesän sisällä on alle 31,7 °C tai yli 34,5 °C, jälkikasvu tulee olemaan naaraspuolinen. Urospuolinen jälkikasvu voi tulla vain, jos lämpötila on 31,7 ja 34,5 celsiusasteen välillä.


title: Niilinkrokotiili

text: Vastasyntyneet poikaset ovat noin 30 cm pitkiä, ja ne kasvavat joka vuosi saman määrän. Emo suojelee poikasiaan korkeintaan kahden ensimmäisen vuoden ajan, ja jos samalla alueella on useampia pesiä, emot voivat muodostaa "lastentarhan". Äidit voivat suojella poikasiaan nappaamalla ne suuhunsa. Kun kaksi vuotta on kulunut, poikaset ovat noin 1,2 metriä pitkiä, ja ne lähtevät luonnollisesti pesäalueelta. Ne joutuvat välttelemään vanhempia ja isompia krokotiileja.


title: Niilinkrokotiili

text: Krokotiilien pitkäikäisyydestä ei olla hyvin varmoja, mutta isommat lajit (niilinkrokotiili mukaan lukien) elävät pidempään, keskimääräisesti peräti 70–100 vuotta.


title: Niilinkrokotiili

text: Niilinkrokotiilia tavataan Saharan eteläpuolisessa Afrikassa sekä Madagaskarin saarella. Pääosin krokotiilia tavataan Aasiassa. Eri lajit elävät eri paikoissa.


title: Niilinkrokotiili

text: Historiallisina aikoina laji on hävinnyt Komoreilta ja Välimeren lähiympäristöstä, jossa sitä tavattiin Algeriassa, Niilinjoen suistossa sekä nykyisten Israelin ja Jordanian alueilta.


title: Niilinkrokotiili

text: Poikaset syövät hyönteisiä ja pieniä selkärangattomia. Pian niiden ruokalistalle kuuluu sammakoita, matelijoita ja lintuja. Kuitenkin jopa 70 prosenttia aikuisista niilinkrokotiileista syö kaloja, vaikkakin suurimmat yksilöt voivat saalistaa minkä tahansa joen rannalle vettä juomaan tulleen selkärankaisen, lukuun ottamatta aikuisia elefantteja ja virtahepoja. Näitä eläimiä vastaan niilinkrokotiilit eivät pärjää. Kuitenkaan niilinkrokotiilien vaarallisuutta ei voi vähätellä, sillä edes leijona ei ole turvassa niiltä. Tunnetusti krokotiilit syövät seeproja, nuoria sarvikuonoja, biisoneita, antilooppeja, kirahveja, isoja kissoja ja toisia krokotiilejakin. On myös dokumentoitu niilinkrokotiili saalistamassa sarvikuonoa.


title: Niilinkrokotiili

text: Aikuiset niilinkrokotiilit käyttävät ruumistaan ja häntäänsä siirtääkseen kalajoukkioita kohti rantapengerta ja sitten kerätäkseen kaloja suuhun nopeilla sivuttaisilla päänheilautuksilla. Ne voivat myös toimia yhteistyössä muodostamalla puoliympyrän muotoisen "muurin" joen poikki, jolloin vaeltavat kalat jäävät ansaan. Hallitsevin krokotiili syö ensin.


title: Niilinkrokotiili

text: Niilinkrokotiilien kyky väijyä lähes kokonaan pinnan alla yhdistettynä lyhyiden etäisyyksien nopeaan kulkemiseen tekee niistä tehokkaita isojen saaliiden saalistajia. Ne nappaavat suurenkin saaliin vahvojen leukojensa väliin, vetävät pinnan alle ja hukuttavat sen. Ne voivat myös syödä haaskoja, vaikka välttävätkin mädäntynyttä lihaa.


title: Niilinkrokotiili

text: Koska krokotiilien hampaat ovat tylsät, ne eivät voi jauhaa saalistaan. Siksi ne repivät sen kappaleiksi vedessä heiluttamalla ruumistaan rajusti ja sen jälkeen nielevät kappaleet. Toisaalta ne voivat piilottaa saaliin kiven tai puunrungon alle mätänemään, jolloin se on helpompi paloitella myöhemmin.


title: Niilinkrokotiili

text: Niilinkrokotiilia pidettiin muinaisessa Egyptissä pyhänä eläimenä. Sittemmin sitä on vihattu ihmissyönnin vuoksi ja himottu arvokkaan nahan saamiseksi. Uhkaavan sukupuuton vuoksi lajia ei saa luvallisesti metsästää monessakaan maassa, mutta ihmisen ekspansion myötä krokotiilin elintila supistuu.


title: Niilinkrokotiili

text: Eri kielissä niilinkrokotiililla on eri nimiä.Tieteellinen nimi "Crocodylus niloticus" on peräisin kreikan kielestä. Crocodylus-alkuosan taustalla on kreikan sanat "kroko", joka tarkoittaa pientä kiveä, ja "deilos", joka tarkoittaa matoa tai miestä. Jälkiosa "niloticus" voidaan taas kääntää kirjaimellisesti "Niilinjoelta".


title: Niilinkrokotiili

text: Krokotiilit ovat arkosaureja; aikaiset muodot erkanivat muista matelijoista noin 230 miljoonaa vuotta sitten, triaskauden aikana. Krokotiilien lähimpiä sukulaisia ovat linnut, jotka ovat krokotiilien lisäksi ainoa elossa selvinnyt arkosaurien suku. Krokotiilien ruumiin muoto on muuttunut vain hyvin vähän dinosaurusten ajalta.


title: Niilinkrokotiili

text: Niilinkrokotiilien eri populaatioiden välillä on merkittäviä eroja. Virallisia alalajeja ei ole, vaikkakin seitsemää on ehdotettu.


title: Niilinkrokotiili

text: Niilinkrokotiili on tihkunut ihmisten tietoisuuteen, ja siksi se on usein nähtävissä kauhutarinoissa ja elokuvissa. Esimerkiksi elokuvassa Crocodile (2000) on 9-metrinen, 100 vuotta vanha niilinkrokotiili, jota kutsutaan nimellä Flat Dog. Se syö teini-ikäisiä.


title: Translatiivi

text: Translatiivi eli tulento eli yleinen tulosija on suuntasija, joka ilmaisee tulemista, muuttumista joksikin: "lapseksi", "äidiksi".


title: Translatiivi

text: Translatiivi ilmaisee abstraktia eli käsitteellistä tulemista samaan tapaan kuin yleinen olosija eli essiivi ilmaisee abstraktia olemista ("lapsena", "äitinä"). Joissain suomen murteissa esiintyy myös niin sanottu yleinen erosija eli eksessiivi. Havainnollisemmista paikallissijoista translatiivin vastineita ovat sisäinen tulosija eli illatiivi sekä ulkoinen tulosija eli allatiivi.


title: Translatiivi

text: Suomen kielessä translatiivin pääte on -"ksi", possessiivisuffiksin eli omistusliitteen edellä -"kse"-.


title: Translatiivi

text: Esimerkkejä:


title: Translatiivi

text: Translatiivi ilmaisee suomen kielessä


title: Translatiivi

text: Sanontoja:


title: Translatiivi

text:
Translatiivin pääte voi myös liittyä verbin ensimmäiseen infinitiiviin, jolloin seuraa aina omistusliite:
Kvantumrakenne:


title: Translatiivi

text: Ensimmäiseen partisiippiin liittyvää translatiivia kutsutaan partisiippirakenteeksi. Se kuulostaa nykysuomalaisen korvaan usein vanhastavalta:


title: Translatiivi

text: Toisen partisiipin muotoon liittyvä translatiivi tulla-verbin yhteydessä ilmaisee tavallisesti satunnaisuutta tai tahattomuutta:


title: Myrskykeiju

text: Myrskykeiju ("Hydrobates leucorhoa") on pieni avomerellä elävä lintu, entiseltä nimeltään myrskypääsky. Vieillot nimesi lajin brittiläisen eläintieteilijän William Elford Leachin kunniaksi.


title: Myrskykeiju

text: Myrskykeiju on 18–21 cm pitkä, siipien kärkiväli 43–48 cm ja paino 45 g. Sillä on valkeaa yläperää lukuun ottamatta musta höyhenpeite.


title: Myrskykeiju

text: Vanhin eurooppalainen rengastettu myrskykeiju on ollut vähintään 22 vuotta 10 kuukautta vanha brittiläinen lintu.


title: Myrskykeiju

text: Myrskykeiju pesii Pohjois-Atlantin ja Tyynenmeren pohjoisosien luoksepääsemättömillä pikkusaarilla. Euroopassa pesii arviolta 100 000-220 000 paria, joista Britteinsaarilla 10 000-100 000 ja Islannissa 80 000-150 000 paria. Maailman populaation koko on noin 8 miljoonaa yksilöä ja lajin kanta on elinvoimainen. Maailman suurin yhdyskunta, noin 3 miljoonaa paria, on itäisessä Kanadassa Baccalieu Islandilla. Se talvehtii etelämpänä, ja joskus muuttoreitin tuulet ajavat myrskykeijuja Eurooppaankin. Tavataan silloin myös Suomessa. Se on tavattu Suomessa 10 kertaa vuoteen 2006 mennessä, useimmat kuolleina tai nääntyneinä.


title: Myrskykeiju

text: Valtamerien saaret.


title: Myrskykeiju

text: Välttääkseen lokkeja, kihuja ja muita petoja myrskykeiju liikkuu maissa vain yöaikaan. Se on huono kävelemään. Sanotaan, että se pimeässä löytää pesänsä hajuaistinsa avulla.


title: Myrskykeiju

text: Myrskykeiju pesii yhdyskunnissa kallioilla ja myös hienojakoisemmilla mailla, ja tekee yhden valkoisen munan. Haudonta-aika on 6 viikkoa, pesäpoikasaika 63-70 päivää. Se voi kaivaa lähes 2 metriä pitkän pesäkäytävän rantatörmään. Pesä sijaitsee usein myös kivikossa. Sukukypsä 5-vuotiaana.


title: Myrskykeiju

text: Myrskykeiju kauhoo nokkaansa planktonia merenpinnasta. Syö myös pieniä kaloja ja mustekaloja. Usein se seurailee valas- tai delfiiniparvia.


title: Venäjän Kaukoitä

text: Venäjän Kaukoitä () on alue Venäjän itäisimmässä osassa Itä-Siperiassa.


title: Venäjän Kaukoitä

text: Venäjän Kaukoitä on osa Kaukoitää, joka tarkoittaa itäisen Aasian maita ja territorioita. Kaukoitään kuuluvat Kiina (Kiinan kansantasavalta ja Kiinan tasavalta), Pohjois-Korea, Etelä-Korea, Japani, (joskus Filippiinit) ja Venäjän itäisin osa. Maantieteelliseen Venäjän Kaukoitään kuuluvat nykyään Primorjen, Habarovskin ja Kamtšatkan aluepiirit, Tšuktšien autonominen piirikunta, Juutalaisten autonominen alue, Amurin, Magadanin ja Sahalinin alueet sekä itäisin osa Sahan tasavaltaa ja Tšitan aluetta.


title: Venäjän Kaukoitä

text: Venäjän Kaukoitä ympäröi Ohotanmerta ja rajautuu lisäksi pohjoisessa Jäämereen, koillisessa Beringinmereen ja etelässä Kiinaan. Merkittävimmät saaret ovat Sahalin ja Kuriilien saariryhmä Ohotanmeressä sekä Wrangelinsaari Jäämerellä. Alueen pinta-ala on 3 414 000 neliökilometriä (ilman Sahan tasavaltaa).


title: Venäjän Kaukoitä

text: Väkiluku oli vuoden 1995 tilaston mukaan 6 450 000 asukasta. Suurimmat kaupungit ovat Vladivostok ja Habarovsk. Harvaan asutun alueen merkittävimmät elinkeinot ovat puu- ja kaivosteollisuus sekä kalastus.Alueen urheiluseuroihin kuuluvat mm. jääkiekkoseurat Amur Habarovsk ja Admiral Vladivostok, jotka pelaavat KHL:ssä.


title: Mangustit

text: Mangustit (Herpestidae) on petoeläimiin (Carnivora) kuuluva nisäkäsheimo.


title: Mangustit

text: Mangusteja on Aasiassa, Afrikassa, Karibialla ja Etelä-Euroopassa yli 30 lajia. Mangustit painavat yleensä yhdestä viiteen kilogrammaa ja niitä on kooltaan 30 senttisistä liki metrin mittaisiin. Mangustit ovat pitkiä, hoikkia eläimiä, joilla on lyhyet jalat. Pää on pieni ja pyöreä ja siinä on teräväkärkinen kuono. Korvat ovat leveät, pyöreät ja suhteellisen alhaalla pään sivulla. Silmän pupillit ovat yleensä vaakasuorassa ja soikeat, ja hampaita on alle 32–40 lajista riippuen. Väritys on tyypillisesti ruskea tai harmaa ja yleensä yksivärinen, vaikka joitakin raidallisia lajeja on olemassa. Mangustien kynnet eivät pysty vetäytymään ja kämmenpuolet ovat paljaat, etukäpälien muistuttaessa enemmän pesukarhun käpäliä.


title: Mangustit

text: Aikaisemmin mangustit luokiteltiin sivettieläinten (Viverridae) heimoon, mutta rakenteellisten erojen perusteella ne erotettiin omaksi heimokseen. 2000-luvun alussa madagaskarinmangustit (Galidiinae-alaheimo) erotettiin mangusteista toiseen, Eupleridae-heimoon (”Madagaskarin petoeläimet”). Nykyisin mangustit jaetaan 14 sukuun, joihin kuuluu 33 lajia.


title: Mangustit

text: Tunnetuimpia mangustilajeja on mungo ("Herpestes edwardsi"). Toinen kuulu "Herpestes"-suvun laji on ikneumoni eli faaraorotta ("Herpestes ichneumon"). Mangustit ovat laumaeläimiä.


title: Lennart Meri

text: Lennart Georg Meri (29. maaliskuuta 1929 Tallinna – 14. maaliskuuta 2006 Tallinna) oli virolainen kirjailija, elokuvantekijä ja oikeistolainen poliitikko. Hän oli uudelleen itsenäistyneen Viron presidentti 1992–2001.


title: Lennart Meri

text: Lennart Meri syntyi Tallinnassa Georg Peeter Meren ja tämän vironruotsalaisen vaimon Alice-Brigitta Engmannin esikoisena. Hänen isänsä oli diplomaatti, minkä vuoksi perhe asui 1930-luvulla Pariisissa ja Berliinissä. Meri kävi ulkomailla kouluja ja oppi äidinkielensä viron lisäksi neljä vierasta kieltä. Hän puhui muun muassa erinomaista suomea. Perhe oli Tallinnassa, kun neuvostojoukot valloittivat Viron. Meret karkotettiin Siperiaan. Siellä Meri joutui 12-vuotiaana työskentelemään metsätöissä ja perunankuorijana.


title: Lennart Meri

text: Meren perhe jäi henkiin ja pääsi viiden vuoden kuluttua palaamaan Viroon. Lennart Meri valmistui Tarton yliopistosta vuonna 1953 pääaineenaan historia ja kielet. Häntä ei kuitenkaan pidetty sopivana historioitsijan tehtäviin, mikä oli surkuhupaisaa, koska hän myöhemmillä töillään nimenomaan osoitti, että hän oli perehtynyt ja opiskellut suomalais-ugrilaisten kansojen kieliä ja historiaa. Mutta neuvostovalta näki toisin, joten siksi hänestä tuli aluksi dramaturgi ja myöhemmin radiotoimittaja. Meri kirjoitti näytelmiä ja kirjoja sekä teki dokumenttielokuvia. Meri matkusti paljon suomensukuisten kansojen parissa ja teki aiheesta monia dokumenttielokuvia ja kirjoitti kirjoja. Vuonna 1977 hänen elokuvansa "Linnunradan tuulet" sai New Yorkin elokuvajuhlilla hopeamitalin.


title: Lennart Meri

text: 1970-luvun lopulla Meri matkusti Suomeen, missä hän toi länsimaailmalle voimakkaasti esiin Viron asemaa. Meren ja hänen maansa siteet Suomeen muodostuivat läheisiksi, mikä osaltaan hankaloitti myös Suomen ja Neuvostoliiton suhteita. Hän toimi Viron ulkoministerinä ja Viron presidenttinä.


title: Lennart Meri

text: Vuonna 1986 Lennart Merestä tuli Helsingin yliopiston kunniatohtori.


title: Lennart Meri

text: Meri oli Viron Laulavan vallankumouksen johtohahmoja. Vuonna 1989 hän perusti Viron instituutin, minkä varjolla hän alkoi jo luoda pohjaa itsenäisen Viron ulkopoliittisille suhteille ja vuonna 1991 hänestä tuli uuden itsenäisen Viron ensimmäinen ulkoministeri. Hän toimi myös lyhyen aikaa Viron Suomen-suurlähettiläänä.


title: Lennart Meri

text: Vuonna 1992 Viron parlamentti valitsi Isänmaaliiton ehdokkaana olleen Meren presidentiksi. Kansanvaalissa hän oli saanut 30 prosenttia äänistä, mutta koska kukaan ehdokkaista ei saanut puolia äänistä, valinnan teki parlamentti. Vuonna 1996 hänet valittiin toiselle kaudelle. Vuonna 2001 hän ei enää voinut asettua ehdolle, koska perustuslaki salli vain kaksi kautta. Meren presidenttikaudella venäläisjoukot poistuivat Virosta. Hän ajoi myös voimakkaasti Viron liittymistä Euroopan unioniin ja Natoon. Hän puuttui voimakkaasti myös sisäpolitiikkaan.


title: Lennart Meri

text: Vuosina 2002–2003 Meri oli Viron hallituksen edustaja Euroopan tulevaisuuskonventissa. Hän jatkoi maailmanpolitiikan seuraamista myös presidenttikautensa jälkeen. Hänellä oli läheiset suhteet muun muassa tšekkiläiseen Václav Haveliin, joka myös oli kirjailija ja myöhemmin presidentti.


title: Lennart Meri

text: Lennart Meri puhui äidinkielensä viron lisäksi viittä kieltä: suomea, ranskaa, saksaa, englantia ja venäjää. Meren kielitaito teki hänet ja kansansa tunnetuksi maailmalla vakuuttaessaan Viron länsimaalaisuutta ja eurooppalaisuutta. Muiden vastaitsenäistyneiden Baltian maiden johtajat eivät nimittäin osanneet vieraana kielenä kuin venäjää.


title: Lennart Meri

text: Lennart Meri kuoli 76-vuotiaana 14. maaliskuuta 2006 kello 3.40 Tallinnan Magdaleenan sairaalassa pitkäaikaisen vakavan sairauden jälkeen. Meren hautajaiset pidettiin Tallinnassa 26. maaliskuuta. Hautajaisseremonia alkoi Kaarlin kirkossa pidetyssä ekumeenisessa siunaustilaisuudessa, josta hautajaiskulkue liikkui Tallinnan keskustan läpi päätyen Viron presidentinlinnan Kadriorgin eteen. Presidentinlinnan luona puheen pitivät Viron presidentin Arnold Rüütelin jälkeen ulkomaisista vieraista Suomen presidentti Tarja Halonen ja Ruotsin entinen pääministeri Carl Bildt. Puheiden jälkeen hautajaiskulkue jatkoi matkaansa Tallinnan metsähautausmaalle. Suomea hautajaisissa edustivat kaikki elossa olevat presidentit: Tarja Halosen lisäksi Martti Ahtisaari ja Mauno Koivisto. Paikalla olivat myös Latvian ja Liettuan presidentit sekä arvovieraita 45 valtiosta.


title: Lennart Meri

text: Meri kirjoitti elämänsä aikana kaikkiaan kymmenen kirjaa, joista neljä on suomennettu. Lisäksi hän oli ahkera kääntäjä.


title: Malcolm Young

text: Malcolm Mitchell Young (6. tammikuuta 1953 Glasgow, Skotlanti – 18. marraskuuta 2017) oli skotlantilaissyntyinen australialainen muusikko. Hänet muistetaan parhaiten mittavasta urastaan hard rock -yhtye AC/DC:n perustajajäsenenä, kitaristina, taustalaulajana ja lauluntekijänä. Hän perusti yhtyeen vuonna 1973 veljensä Angus Youngin kanssa muutettuaan perheensä kanssa Skotlannista Australiaan. Young kirjoitti mittavan osan AC/DC:n tuotannosta veljensä kanssa, ja rytmikitaristina hän kehitti yhtyeen musiikkia merkittävällä tavalla muun muassa kitarariffien osalta.


title: Malcolm Young

text: Young oli AC/DC:n kitaristina yhtyeen perustamisesta vuoteen 2014, jolloin hän päätti uransa musiikin parissa sairastuttuaan dementiaan, minkä vuoksi hän joutui jättämään myös AC/DC:n. Hänen paikkansa yhtyeen rytmikitaristina täytti hänen veljenpoikansa Stevie Young, joka oli sijaistanut Malcolmia yhtyeen rytmikitaristina jo vuonna 1988 Blow Up Your Video World Tour -kiertueella. Malcolm Youngin viimeisiksi levytyksiksi AC/DC:ssa jäivät vuoden 2008 studioalbumi "Black Ice" ja vuoden 2012 livealbumi "Live at River Plate".


title: Malcolm Young

text: Black Ice World Tourin päätteeksi Malcolmille todettiin keuhkosyöpä. Se hoidettiin varhaisessa vaiheessa, joten leikkaus onnistui ja syöpä poistettiin. Hänellä oli myös määrittelemätön sydänongelma ja hänellä oli sydämentahdistin.


title: Malcolm Young

text: Young oli naimisissa Linda Youngin kanssa ja heillä oli kaksi lasta: tytär Cara ja poika Ross. Hän kuoli 64-vuotiaana 18. marraskuuta 2017 sairastettuaan dementiaa useiden vuosien ajan.


title: Malcolm Young

text: Malcolm Mitchell Young syntyi Glasgow’ssa 6. tammikuuta 1953 skotlantilaiselle pariskunnalle William ja Margaret Youngille. Malcolm Youngin muistokirjoitus Helsingin Sanomissa


title: Niilo Keränen

text: Niilo Johannes Keränen (s. 19. toukokuuta 1950 Taivalkoski) on Kuusamon kaupungin ylilääkäri. Hän on ollut Suomen Keskustan kansanedustaja kaudella 1999–2003 ja uudestaan vuodesta 2015. Keränen jättää eduskunnan vuoden 2019 eduskuntavaaleissa.


title: Niilo Keränen

text: Hän asuu Taivalkoskella ja on kunnanvaltuuston jäsen. Keränen voitti valtakunnallisen lastenromaanikilpailun vuonna 1992 kirjallaan "Soiperoisten maa". Hän on ollut lasten satukilpailu Napero-Finlandian päätuomarina sen alusta eli vuodesta 1993 asti. Ylioppilaaksi Keränen valmistui 1970, lääketieteen lisensiaatiksi 1975 ja yleislääketieteen erikoislääkäriksi 1990. Keränen solmi avioliiton vuonna 1972 ja on kahdentoista lapsen isä. Sotilasarvoltaan Keränen on ylikersantti.


title: Niilo Keränen

text: Keränen on vakaumukseltaan vanhoillislestadiolainen.


title: Pikkujärvisimpukka

text: Pikkujärvisimpukka tai järvisimpukka ("Anodonta anatina") on Suomen yleisin makean veden suursimpukkalaji.


title: Pikkujärvisimpukka

text: Pikkujärvisimpukat kasvavat 7–10 cm pitkiksi, poikkeustapauksissa jopa 14 cm. Niiden kuori on melko ohut ja hauras. Väri vaihtelee vaaleankeltaisesta ja ruskeanvihreästä lähes mustanruskeaan. Uloimman värin alta voi pilkottaa hopeahkoa väriä. Kuorenpuoliskojen liitoskohdassa ei ole lukkohampaita, kuten jokisimpukoilla tai jokihelmisimpukalla.


title: Pikkujärvisimpukka

text: Pikkujärvisimpukka on pohjois- ja keskieurooppalainen laji, joka Suomessa esiintyy koko maassa lähes pohjoisimpaan Lappiin asti.


title: Pikkujärvisimpukka

text: Järvisimpukat elävät pehmeäpohjaisissa ja runsasravinteisissa vesissä, mutta tulevat toimeen jopa kivikkopohjalla. Ne liikkuvat pystyasennossa puoliksi pohjaan kaivautuneena. Pehmeäpohjaisissa vesissä järvisimpukat saattavat kulkea lihaksikkaan jalkansa avulla useita metrejä vuorokaudessa.


title: Pikkujärvisimpukka

text: Järvisimpukat ovat nuorina kaksineuvoisia, samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina, mikä turvaa munien hedelmöitymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satojatuhansia, hedelmöityvät emon ulompien kiduslehtien sisällä olevissa onteloissa ja kehittyvät glokidiotoukiksi. Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie.


title: Pikkujärvisimpukka

text: Järvisimpukoiden kutuaika on loppukesällä. Talvella glokidiot ovat kehittyneet emosimpukan sisällä, ja keväällä se päästää ne veteen kalan uidessa ohi. Toukat tarttuvat väkäsikkäillä kuorenpuoliskoillaan kalan eviin tai pintaan. Kala erittää toukan ympärille rakkulan, jonka sisällä kehitys jatkuu muutaman kuukauden ajan. Loisimisvaiheen aikana simpukka saattaa kulkeutua hyvinkin kauas lisääntymispaikastaan. Rakkulan puhjettua simpukka pudottautuu pohjaan ja aloittaa 5–10 vuotta käsittävän aikuisvaiheensa. Suurin osa emosimpukan päästämistä toukista joutuu pohjaan, missä ne voivat odotella kalan paikalle osumista 2–3 viikkoa ennen kuin menehtyvät.


title: Pikkujärvisimpukka

text: Järvisimpukka myllää pohjaa jalallaan, ja ottaa pohjasta nousevaa eliöstöä hengitysveden mukana ravinnokseen.


title: Isojärvisimpukka

text: Isojärvisimpukka ("Anodonta cygnea") on Suomen suurikokoisin makean veden simpukkalaji.


title: Isojärvisimpukka

text: Lajin kuori on ohut, ruskea- ja vihreäraidallinen, kuoren toinen pää on terävähkö, eikä siinä ole lukkohampaita. Kuori kasvaa yleensä 12-16-senttiseksi ja joskus suuremmaksikin. Isojärvisimpukka voi elää parikymmentä vuotta vanhaksi.


title: Isojärvisimpukka

text: Isojärvisimpukka on palearktinen laji, jota tavataan Britteinsaarilta Siperiaan, ja etelässä aina Pohjois-Afrikkaan asti ulottuvalla alueella.


title: Isojärvisimpukka

text: Isojärvisimpukan elinympäristöä ovat rehevät pienet järvet ja jokien suvannot. Se elää usein melko syvällä.


title: Isojärvisimpukka

text: Järvisimpukat ovat nuorina kaksineuvoisia, eli samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina mikä turvaa munien hedelmöittymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satoja tuhansia, hedelmöityvät emon ulompien kiduslehtien sisällä olevissa onteloissa ja kehittyvät "glokidotoukiksi". Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie.


title: Isojärvisimpukka


title: Isojärvisimpukka

text: Isojärvisimpukka myllää pohjaa jalallaan ja syö sieltä nousevaa pieneliöstöä.


title: Viinimäkikotilo

text: Viinimäkikotilo ("Helix pomatia") on tarhakotiloiden heimoon kuuluva kotilolaji. Suomessa esiintyvistä kotiloista se on kookkain.


title: Viinimäkikotilo

text: Kotilon jalalla voi olla pituutta 6–7 cm. Kuori on oikeakierteinen, halkaisijaltaan noin 4–5 cm ja väriltään harmaa, keltainen tai ruskehtava.


title: Viinimäkikotilo

text: Viinimäkikotiloa esiintyy Etelä- ja Keski-Euroopassa laajoilla alueilla, ja se on viety Pohjoismaihin, Amerikkaan ja Britteinsaarille. Suomessa se elää lähinnä maan lounaisosassa. Laji ei kuulu Suomen alkuperäislajistoon, vaan sen on oletettu tulleen maahan keskiajalla munkkien mukana, jotka käyttivät sitä ravinnokseen paaston aikana.


title: Viinimäkikotilo

text: Kotilo viihtyy niityillä ja pensaikossa, erityisesti mäkisessä maastossa. Se talvehtii kaivamassaan muutaman kymmenen senttimetrin syvyisessä onkalossa.


title: Viinimäkikotilo

text: Vaikka viinimäkikotilot ovat kaksineuvoisia, ne parittelevat touko-kesäkuun vaihteessa. Kotilot etsivät toisensa hajun perusteella ja aloittavat parittelun, joka voi kestää tunteja. Kotiloiden parittelu alkaa kotiloiden noustessa ”pystyasentoon” anturat vastakkain. Ne aloittavat parittelun koskettelemalla toisiaan alemmilla tuntosarvillaan toisen kotilon lemmennuolen kohdalta. Kotilot näyttävät toisilleen posen kohdalta kohoavat lemmennuolet ja ”ampuvat” ne toisen kotilon lemmennuoleen ja siirtävät siemennesteet toiseen kotiloon. Tämä vaihe kestää vain muutamia sekunteja. Parittelun jälkeenkin kotilot saattavat olla toisissaan kiinni monia tunteja. Kotilo kaivaa 2–4 senttimetriä syvän onkalon, jonne se parin päivän aikana laskee 10–100 halkaisijaltaan 4–6-millimetristä kalsiumkarbonaatin peittämää munaa. Sen jälkeen se täyttää onkalon, josta poikaset kuoriutuvat 7–14 päivän kuluessa.


title: Viinimäkikotilo

text: Suomessa viinimäkikotilo syö luonnossa muun muassa voikukanlehtiä ja eri pensaiden lehtiä. Ne tekevät harvoin suurta tuhoa puutarhoille, sillä ne syövät myös etanoiden munia ja raatoja.


title: God Bless Fiji

text: God Bless Fiji eli Meda Dau Doka on Fidžin kansallislaulu, jonka sävelsi ja sanoitti Michael Francis Alexander Prescott. Kappaleesta tuli Fidžin kansallislaulu vuonna 1970, kun valtio itsenäistyi. Laululla on sekä englannin- että fidžinkieliset sanoitukset, mutta ne eivät kuitenkaan ole toistensa käännöksiä.


title: Lauluntekijä

text: Lauluntekijä on henkilö, joka tekee (tai osallistuu tekemään) kappaleita, joissa on sekä musiikkia että lyriikka, takemmin; melodia ja sanoitus. Voidaan sanoa, että lauluntekijä on sanoittaja, säveltäjä tai molempia. Termiä ”lauluntekijä” käytetään yleisimmin populaarimusiikissa. Lauluntekijät voivat esittää itse omia laulujaan tai tehdä niitä muille. Tekijää, joka laulaa itse omia laulujaan, kutsutaan laulaja-lauluntekijäksi.


title: Lauluntekijä

text: Monet lauluntekijät kuitenkin tekevät kappaleita pääsääntöisesti muille esiintyjille. He voivat toimia esim. levy-yhtiöiden house writereina, levy-yhtiön maksamaa tekijänoikeusennakkoa vastaan, tai toimia toimia suoraan artistien kanssa jalkauttaen kappaleita suoraan livekeikoille tekijänoikeustulojen toivossa.


title: Lauluntekijä

text: Populaarimusiikin historiassa on myös monia lauluntekijätiimejä kuten Leiber-Stoller, Lennon-McCartney, Tamla Motownin Brian Holland, Lamont Dozier ja Eddie Holland sekä Stock Aitken Waterman -trio. Suomessa tällä hetkellä vaikuttavat mm. sanoittaja/säveltäjä-työparit Mikko Alatalo–Harri Rinne, Sinikka Svärd–Esa Nieminen, sekä yhdestä sanoittajasta ja useammasta säveltäjästä koostuva Lauluntekijätiimi-Lyyrica. Tiimityöskentely ja niin sanottu co-writing onkin tänä päivänä lauluntekijöiden keskuudessa yhä yleisempää, etenkin elektronisen populaarimusiikin saralla.


title: Tuvalu mo te Atua

text: Tuvalu mo te Atua on Tuvalun kansallislaulu ja myös valtion motto. Sen sanoitti ja sävelsi Afaese Manoa. Kappale on ollut Tuvalun kansallislauluna vuodesta 1978 lähtien.


title: Rotary International

text: Rotary International (puhekielessä Suomessa ”rotarit”) on kansainvälinen aatteellinen järjestö, johon kuuluu 1,2 miljoonaa jäsentä, miehiä ja naisia, noin 34 000 klubissa yli 200 maassa ja itsehallintoalueella. Jäsenet toimivat paikallisissa rotaryklubeissa ja muodostavat maan kattavan ja myös kansainvälisen verkoston. Järjestö on perustettu Chicagossa 23. helmikuuta 1905 ja sen päämaja sijaitsee Chicagon pohjoisessa esikaupungissa Evanstonissa.


title: Rotary International

text: Rotaryjärjestö kasvattaa jäsenensä toimimaan järjestön tunnuslauseen "Palvelu itsekkyyden edelle" (”Service Above Self”) hengessä. Tämä tarkoittaa pyrkimistä hyviin asioihin ja ympäröivän yhteiskunnan myönteiseen kehittämiseen. Rotarysäätiö, jonka kautta suurimmat rotarypanostukset kanavoituvat, muotoilee tehtäväkseen ”Doing Good in the World”, tehdä maailmassa hyvää.


title: Rotary International

text: Rotariksi tullaan liittymällä paikalliseen rotaryklubiin. Liittyminen tapahtuu kutsusta, mutta kiinnostuksestaan voi ilmoittaa myös itse. Jäseniksi otetaan ”hyvämaineisia kansalaisia, joilla on johtava asema omassa ammattikunnassaan”.


title: Rotary International

text: Rotaryjärjestö ilmaisee tavoitteekseen ”vaalia palvelemisen ihannetta kaiken arvossapidetyn yritteliäisyyden perustana”. Tähän sanotaan pyrittävän seuraavin tavoin:


title: Rotary International

text: Rotaryn nuorisovaihto tarjoaa vuosittain noin 8 000 nuorelle mahdollisuuden tutustua muiden maiden kulttuureihin. Vaihtoehtoina ovat vuosivaihto (10–12 kk), kesävaihto (n. 2 kk) ja leirivaihto (n.2-3vk).


title: Rotary International

text: Korkeakouluopiskelijoille ja ammatissaan jo toimiville kansainvälisellä Rotarysäätiöllä on oma stipendiohjelmansa ulkomailla opiskelua tai muihin maihin suuntautuvia 4–6 viikon ammatillisia ryhmäopintomatkoja varten. Lisäksi Rotarysäätiö myöntää apurahoja yliopisto-opettajien opintojaksoille kehittyvissä maissa. Säätiön uusimpana toimintamuotona on "Rotary Peace Fellowships", jossa satakunta rauhan- ja konfliktintutkijaa vuodessa valitaan opintojaksoille kuuden yliopiston yhteyteen perustetuissa Rotary-opintokeskuksissa. Vuonna 2013 nämä yliopistot olivat Yhdysvaltain Duke University ja Pohjois-Carolinan yliopisto Chapel Hillissä, International Christian University Japanissa, Bradfordin yliopisto Englannissa, Queenslandin yliopisto Australiassa ja Uppsalan yliopisto Ruotsissa.


title: Rotary International

text:
Rotaryjärjestö sai alkunsa Chicagossa 1905 Paul Harrisin kokoonkutsumana. Ensimmäiseksi tärkeäksi tehtäväksi koettiin Chicagon silloisen liiketoimintamoraalin parantaminen. Pian järjestön toiminta-ajatus laajentui ympäröivän yhteiskunnan yleisemmäksi kehittämiseksi, josta tuli Rotary Internationalin maailmanlaajuinen päämäärä.
Euroopan ensimmäinen rotaryklubi perustettiin 1911 Lontooseen.


title: Rotary International

text: Suomen ensimmäinen rotaryklubi perustettiin Helsinkiin 1. joulukuuta 1926. Viroon Rotary rantautui 1930. Viron rotaryklubit ovat vuodesta 2000 lähtien kuuluneet Suomen rotaryorganisaatioon.


title: Rotary International

text: Suomessa on 300 rotaryklubia, joissa on yhteensä noin 12 000 jäsentä. Virossa on 16 klubia.


title: Christian Klien

text: Christian Klien (s. 7. helmikuuta 1983 Hohenems, Vorarlberg, Itävalta) on itävaltalainen autourheilija.


title: Christian Klien

text: Klien ajoi kaudella 2006 Formula 1 -sarjassa Red Bull -tallissa David Coulthardin tallitoverina, kunnes Italian GP:n jälkeen Robert Doornbos korvasi hänet tallin toisena kuljettajana Doornbosin tuotua tiimille sponsorirahoitusta.


title: Christian Klien

text: Klien debytoi F1:ssä kaudella Jaguar-tallissa. Klienin uran paras sijoitus on viides sija Kiinan GP:stä vuodelta 2005. Kaudella Klien toimi Hondan testi- ja varakuljettajana. Kausilla – Klien toimi BMW Sauberin testi ja varakuljettajana. Kaudella hän siirtyi Hispania -tallin testikuljettajaksi päästen ajamaan Singaporen GP:ssä Sakon Yamamoton tilalla. Klien kilpaili myös Brasilian ja Abu Dhabin kilpailuissa.


title: Mihail Kutuzov

text: Mihail Illarionovitš Goleništšev Kutuzov (, 16. syyskuuta 1745 Pietari – 28. huhtikuuta 1813 Bolesławiec) oli venäläinen ruhtinas ja sotamarsalkka. Hän johti Napoleonia vastaan taistellutta armeijaa tappiollisessa Austerlitzin taistelussa vuonna 1805. Kun Napoleon hyökkäsi Venäjälle, Kutuzov joukkoineen hävisi taistelun Borodinossa. Ranskalaisten peräännyttyä Kutuzov seurasi joukkojensa kanssa heitä ja saavutti voiton Smolenskissa.


title: King Diamond (yhtye)

text: King Diamond on tanskalainen heavy metalia soittava yhtye. Sen on perustanut itse King Diamond Mercyful Faten hajoamisen jälkeen.


title: King Diamond (yhtye)

text: King Diamondin soolotuotannon ensimmäinen levy, "Fatal Portrait", ilmestyi vuonna 1986. Viimeisin albumi "Give Me Your Soul... Please" julkaistiin kesäkuussa 2007. King Diamondia on virheellisesti sanottu maailman suurimman äänialan omaavaksi mieheksi: hänellä on väitetty olevan seitsemän oktaavin ääniala. Todellisuudessa hänen äänialansa riittää noin neljään oktaaviin - väite seitsemästä perustuu artistin omiin puheisiin. Korkeat ylä-äänet hänellä on tapana laulaa falsetissa kirkuen, ja tästä tyylistä King on laulajana erityisen tunnettu. Lisäksi King muistetaan myös kasvomaalauksistaan (nimellä "corpse paint"), jotka olivat ja ovat yhä tärkeä osa hänen lavaesityksiään. Idean niiden käyttöön hän sai vuonna 1975 Alice Cooperin Welcome To My Nightmare -show'sta. King joutui 80-luvulla KISS-yhtyeen Gene Simmonsin painostuksen takia vaihtamaan käyttämäänsä kuviota, joka Simmonsin mielestä oli liian lähellä hänen omaansa. Siitä lähtien King on vaihtanut kasvomaalaustyylejään useastikin.


title: King Diamond (yhtye)

text: Alkujaan King (Kim Bendix Petersen) oli kitaristina cover-kappaleita soittaneessa yhtyeessä nimeltä Brainstorm, josta hän siirtyi vuonna 1978 Black Rose-bändiin vokalistiksi. Vuonna 1980 King liittyi Brats-nimiseen punkkia soittaneeseen yhtyeeseen, josta pienten vaiheiden jälkeen muodostui Mercyful Fate. Mercyful Fate ehti niittää mainetta hevimetallin areenoilla neljä vuotta, jonka jälkeen yhtye hajosi Kingin ja kitaristi Hank Shermannin väliseen ratkaisemattomaan konfliktiin koskien yhtyeen musiikillista ja imagollista linjaa. Välirikko johti Kingin soolouralle ja Shermannin perustamaan oman yhtyeensä Faten.


title: King Diamond (yhtye)

text: King Diamondin oma bändi, joka kantaa kokonaisuudessaan perustajansa nimeä, vastaa musiikiltaan perinteistä heavy metalia, pienillä progressiivisen metallin vaikutteilla. King on panostanut lyriikoihin ja tämä näkyy hänen soolotuotantonsa albumeissa, joista kaikki, Fatal Portrait ja Spider's Lullabye albumeita lukuun ottamatta ovat teemalevyjä eli konseptialbumeja sisältäen oman yhtenäisen tarinansa. Kirjoittamiensa sanoitusten puolesta häntä on verrattu tyylillisesti "puolikaimaansa", kauhukirjailija Stephen Kingiin.


title: King Diamond (yhtye)

text: Kingin soolouran huipentumiksi nousivat hänen toinen levynsä, "Abigail", ja sitä seuranneet ""Them"" ja "Themin" tarinaa jatkanut "Conspiracy", jotka kaikki olivat arvostelu- että myyntimenestyksiä. Huolimatta suosiostaan King joutui vaikeuksiin julkaisuyhtiönsä Roadrunner Recordsin kanssa, joka yllättäen menetti kiinnostustaan King Diamondiin - syyksi on mainittu muun muassa grungen nousu, joka aiheutti hetkellisen taantumisen Kingin edustamalle perinteiselle metallimusiikille. 1990-luvun alussa julkaistu albumi "The Eye" jatkoi Kingin perinteistä musiikkityyliä, mutta levyn menestys kärsi levy-yhtiön haluttomuudesta promotoida julkaisua, mikä taas esti yhtyettä järjestämästä kiertuetta levyn julkaisun jälkeen. Levy-yhtiön tempauksesta suivaantuneena King sysäsi markkinoille ensimmäisen livelevynsä "In Concert 1987 - Abigail" vain saadakseen yhtiön kanssa sovitun julkaisukiintiön täyteen ja voidakseen erota sen palveluksesta. Vuonna 1992, julkaistuaan vielä kokoelmat "A Dangerous Meeting" (sisältäen 16 King Diamond ja Mercyful Fate -klassikkokappaletta) ja "Return of the Vampire" (sisältäen Mercyful Faten vanhat demonauhoitukset vuosilta 1981-1982), Roadrunner Records vapautti Kingin ohjaksistaan, ja tämä allekirjoitti uuden sopimuksen Metal Blade Recordsin kanssa.


title: King Diamond (yhtye)

text: Uuden sopimuksen aikoihin myös Mercyful Fate heräsi uudelleen henkiin, kun sen vanhat jäsenet King mukaan lukien herättelivät ajatuksia yhteistyöstä. Näin ollen Mercyful Fate palasi vielä kertaalleen yhteen ja yhtye äänitti vuonna 1993 albumin "In the Shadows", jota seurasivat vuoden 1994 "Time", vuoden 1996 "Into the Unknown", vuoden 1998 "Dead Again" ja vuoden 1999 "9". Huolimatta Mercyful Faten uudesta tulemisesta King ei koskaan hylännyt soolouraansa, ja jatkoi uusien levyjen julkaisua (mm. "The Graveyard" ja "Voodoo"). Mercyful Fate ajautui telakalle 9-albumin julkaisun jälkeen, joten King keskittyi omaan bändiinsä ja julkaisi vuonna 2000 yhdeksännen täyspitkän levynsä, "House of Godin". Kaksi vuotta myöhemmin King sai päätökseen "Abigail II: the Revenge" -albumin, joka oli jatkotarina vuoden 1987 menestyksekkäälle Abigailille. Kuulijakuntaa jakannutta levyä ei seurannut kiertue: internet-piratismi ja poltetut levyt rokottivat tuolloin musiikkiteollisuuden varoja niin tehokkaasti, ettei Kinginkään levy-yhtiöllä ollut varaa promootiokiertueen järjestämiseen. King käytti ajan hyödykseen ja aloitti uuden tarinan kirjoittamisen, inspiraationaan Budapestin kaupungissa näkemänsä nukkeshow. Tästä tarinasta muotoutui Kingin yhdestoista studioalbumi, The Puppet Master, jota varten tehtiin myös puolen tunnin DVD-levy ja järjestettiin kiertue.


title: King Diamond (yhtye)

text: Uusin levy "Give Me Your Soul... Please" julkaistiin kesäkuussa 2007.


title: King Diamond (yhtye)

text: King Diamond on yksi Saatanan kirkon kuuluisimmista jäsenistä ja hän oli hyvissä väleissä kirkon perustaneen satanisti Anton Szandor LaVeyn kanssa. Vaikka King on tunnettu kristinuskoa vastaan hyökkäilevistä sanoituksistaan ja kristittyjä arvostelevista mielipiteistään, hänellä ei todellisuudessa ole mitään kristittyjä vastaan (keskustelu lehdestä MegaMetal Kerrang! #1). Huomattavaa on myös, että aiemmin Mercyful Fatessa sekä musiikissa että esiintymisessä vahvasti esillä ollut okkultismi muuttui Kingin omassa yhtyeessä lähemmäksi yliluonnollisia kauhuelokuvateemoja. Uskonto (=kristinusko) oli kuitenkin yhä vahvasti mukana monissa hänen kirjoittamissaan tarinoissa, ja nimenomaan negatiivisessa mielessä.


title: King Diamond (yhtye)

text:
Vuonna 2006 tehdyn haastattelun mukaan, King Diamond kertoi ettei enää varsinaisesti kuulu mihinkään uskontokuntaan, koska uskonto on saanut niin monet ihmiset tappamaan toisiaan, vaikkei Jumalan olemassaoloa pystytä mitenkään todistamaan. Diamond kertoo että hän on saavuttanut pisteen elämässään, jolloin hän on kokonaan lopettanut uskomasta mihinkään uskonnolliseen, eikä hän tiedä mitä vastata, kun häneltä kysytään onko hän satanisti vai ei.Studioalbumit
Singlet


title: King Diamond (yhtye)

text: EP:t


title: King Diamond (yhtye)

text: Livelevyt


title: King Diamond (yhtye)

text: Kokoelmat


title: Cover

text: Cover (, myös "koveri") tarkoittaa populaarimusiikissa kappaletta, jonka esittää tai julkaisee joku muu kuin kappaleen alkuperäinen esittäjä tai säveltäjä. "Guinnessin ennätysten kirjan" mukaan eniten cover-levytyksiä on tehty The Beatlesin kappaleesta ”Yesterday” (Lennon/McCartney).


title: Cover

text: Blues- ja jazzmusiikissa soitetaan muuta populaarimusiikkia useammin muiden jo aiemmin esittämiä sävellyksiä. Näiden tyylien useimmin soitetuista kappaleista käytetään nimitystä ”standardi”. Esimerkiksi tunnetusta bluesstandardista käy Eddie Boydin sävellys ”Five Long Years” ja jazzstandardina pidetään taas esimerkiksi Dizzy Gillespien kappaletta ”A Night in Tunisia”.


title: Sneferu

text: Sneferu oli Egyptin 4. dynastian ensimmäinen farao. Sneferun valtakauden pituudesta on eriäviä tietoja, mutta Manetho antaa kestoksi 24 vuotta. "The Oxford History of Ancient Egypt" arvioi hänen hallinneen välillä 2613-2589 eaa. Hänet on haudattu Punaiseen pyramidiin Dahshurissa.


title: Sneferu

text: Sneferu aloitti valtakaudellaan sotilaallisen laajentumisen Nubiaan ja Libyaan johtaen itse taisteluja. Hän aloitti myös kaupankäynnin Välimeren valtakuntien kanssa. Sneferu varusti 40 laivan laivaston noutamaan Libanonista Egyptille tärkeitä luonnonvaroja, ennen kaikkea puuta. Retken kunniaksi farao pystytti Libanoniin monumentteja juhlistamaan saavutusta.


title: Sneferu

text: Sneferu on jäänyt maailmanhistoriaan ensimmäisen varsinaisen pyramidin rakennuttajana. Tätä viimeistä Sneferun pyramideista edelsi kuitenkin kaksi muuta, joista ensimmäinen rakennettiin Meidumiin. Pyramidin rakentamisen aloitti mahdollisesti jo Sneferun isä Huni. Meidumin pyramidin rakentaminen alkoi seitsenportaisena porraspyramidina joka muistutti Djoserin pyramidia Sakkarassa, mutta jostakin syystä rakentajat muuttivat mieltään ja päättivät tehdä rakennuksesta tasasivuisen. Pyramidi ei kuitenkaan kestänyt kylkien painoa vaan ne sortuivat. Sneferu alkoi onnettomuuden jälkeen rakentaa uutta pyramidia Dahshuriin, mutta kesken rakentamisen kävi ilmi että pyramidin kulma oli liian jyrkkä tehden siitä epävakaan. Rakennuskulmaa loivennettiin, mikä tuotti persoonallisen taittuneen muodon. Niin kutsuttu Taitepyramidi säilyi ilmeisesti muutostöiden jälkeenkin niin epävakaana, ettei faraota voitu haudata sinne. Niinpä Sneferu aloitti vielä kolmannen pyramidin rakennustyöt Dahshurissa. Lopputulos tunnetaan Punaisena pyramidina. Sneferun poika Khufu jatkoi isänsä esimerkkiä rakennuttaessaan itselleen pyramidin Gizaan.


title: Djoser

text: Djoser oli Egyptin kolmannen dynastian tunnetuin faarao. Hän hallitsi Egyptiä vuosina 2667–2648 eaa. Nimi voidaan kirjoittaa myös Zoser, Dzoser, Dsr, Djeser tai käyttää Horus-nimeä Netjerikhet.


title: Djoser

text: Pidetään mahdollisena että hänen isänsä olisi ollut Khasekhemwy mutta tästä ei ole varmuutta. Djoserin äitinä pidetään Nimaathapia. Djoser ilmeisesti oli naimisissa sisarpuolensa Hetephernebtin kanssa.


title: Djoser

text: Djoser rakennutti Sakkaraan maailman ensimmäisen pyramidin, porraspyramidin. Eläessään hän teki useita sotaretkiä Siinain niemimaalle. Retkikunnat toivat sieltä arvokkaita luonnonvaroja kuten turkooseja ja kuparia. Djoser rakennutti myös julkisia rakennuksia Heliopolikseen ja Gebeleiniin.


title: Lumileopardi

text: Lumileopardi ("Panthera uncia", ennen "Uncia uncia") on iso kissaeläinlaji, joka elää Keski-Aasian vuoristoissa.


title: Lumileopardi

text: Lumileopardi muistuttaa ulkonäöltään hyvin paljon leopardia. Se on lähes leopardin kokoinen, mutta solakampi ja lisäksi sillä on muun ruumiin mittainen häntä. Häntä auttaa lumileopardia tasapainoilemaan vuoristojen usein jyrkillä rinteillä. Lisäksi hännällä voi peittää nenän ja suun äärimmäisen kylmissä olosuhteissa. Sen isot, tuuheat käpälät toimivat lumikenkinä. Lumileopardin turkissa on useita ruusukuvioisia jälkiä kyljissä, täpliä päässä ja kaulassa sekä raitoja hännässä. Uroksen erottaa naaraasta isommasta ja kuutiomaisesta päästä. Lumileopardi on 35–100 kilogrammaa painava ja häntä mukaan lukien 1,8–2,4 metriä pitkä eläin. Säkäkorkeutta sillä on noin 60–100 senttimetriä. Lumileopardi elää korkeilla vuorilla ja on hyvin harvinainen, koska sitä metsästetään kauniin turkin tähden. Lumileopardi saalistaa lampaita ja vuohia hiipimällä lähelle ja hyppäämällä korkealta saaliin selkään.


title: Lumileopardi

text: Lumileopardi on uhanalainen laji. Yksilömäärän arvioiminen on vaikeaa, sillä ne ovat arkoja, niitä elää suhteellisen harvasti ja ne elävät lisäksi vaikeakulkuisella ja syrjäisellä alueella. 2000-luvulla tehdyt arviot ovat vaihdelleet noin 3 900–7 500 yksilön välillä. Uhanalaisuusluokitusta lievennettiin uusien laskelmien perusteella vuonna 2017. Kuten muun muassa tiikerillä, senkin kantaa ovat vähentäneet salametsästys rahanarvoisen turkin ja luiden vuoksi. Luista jauhetun jauheen voimistavaan vaikutukseen uskotaan kiinalaisen lääketieteen piirissä.


title: Lumileopardi

text: Lumileopardi elää Afganistanin, Pakistanin, Bhutanin, Mongolian, Intian, Nepalin, itäisen Venäjän, Kazakstanin, Kirgisian, Tadžikistanin, Uzbekistanin ja Kiinan alueilla. Aiemmin tuntematon kanta on löydettiin vuonna 2011 Afganistanin Wakhanin käytävästä. Siellä on kameroihin tallentunut lumileopardeja 16 paikasta. Suomessa lumileopardeja löytyy Ähtärin eläinpuistosta ja Korkeasaaresta.


title: Lumileopardi

text: Kesällä lumileopardi elää puurajan yläpuolella vuoristossa jopa 6 000 metrissä. Talveksi se laskeutuu metsiin noin 2 000 metriin.


title: Lumileopardi

text: Kiima-aikana tammi–maaliskuussa lumileopardiuros ja -naaras hakeutuvat toistensa seuraan. Sukupuolensa ja lisääntymisvireensä ilmaistakseen ne merkitsevät kulkureittinsä ulosteillaan ja muilla hajujäljillään. Kiima-aikana seudulla raikuvat valittavat huudot lumileopardien etsiessä kumppania. Pariside ei ole elinikäinen, eikä uros osallistu pentujen hoitoon.


title: Lumileopardi

text: Synnyttämiseen valmistautuva naaras hakeutuu kallioilla suojaisaan paikkaan, jonka se pehmustaa omilla karvoillaan. Pentuja syntyy tavallisesti kahdesta neljään. Ensimmäisen viikon ajan ne ovat sokeita. Kolmikuisina poikaset alkavat seurailla emoaan joka paikkaan. Kasvaessaan ja rohkeammiksi muuttuessaan ne alkavat vähitellen opetella metsästyksen taitoja.


title: Lumileopardi

text: Lumileopardit ovat ahnaita saalistajia, jotka syövät mitä tahansa lihaa, jota löytävät. Joskus ne tappavat jopa kolme kertaa itseään suurempia eläimiä mukaan luettuna karjaa. Lumileopardien pääruokavalio koostuu vuohieläimistä kuten siperianvuohista ja baraaleista, lisäksi linnuista ja murmeleista sekä muista pienistä jyrsijöistä.


title: Lumileopardi

text: Lumileopardi (Aq Bars) on tataarien ja kazakkien kansallissymboli. Se löytyy Almatyn kaupungin virallisesta sinetistä, ja Tatarstanin vaakunassa esiintyy siivekäs lumileopardi. Vastaava leopardi esiintyy myös Pohjois-Ossetia-Alanian vaakunassa. Lumileopardipalkinto myönnettiin neuvostoliittolaisille vuoristokiipeilijöille, jotka kiipesivät Neuvostoliiton kaikille viidelle yli 7 000 metrin huipulle. Lumileopardi on myös Kirgisian partiotyttöyhdistyksen symboli.


title: Veikko Helle

text: Veikko Kullervo Helle (11. joulukuuta 1911 Vihti – 5. helmikuuta 2005 Lohja) oli yksi aikansa keskeisistä sosialidemokraattisista suomalaispoliitikoista.


title: Veikko Helle

text: Veikko Helteen vanhemmat olivat puuseppä, kansanedustaja Edvard Helle ja Alina Aleksandra Videll. Helle kävi kansakoulun ja vuonna 1932 Työväen Akatemian. Helle työskenteli puuseppänä isänsä puusepänliikkeessä sekä Matti Kuuselan tehtaalla Hyvinkäällä. Hän oli myöhemmin itsenäisenä liikkeenharjoittajana vuoteen 1951 saakka.